Tanjug 9. septembra 2021. 12:15\nNOVI SAD – Najvažnije tačke dnevnog reda 9.sednice Skupštine Autonomne pokrajine Vojvodine (APV) o kojima danas raspravljaju poslanici u Novom Sadu su rebalans pokrajinskog budžeta za 2021. godinu, kao i izveštaj o raspodeli novca iz pokrajinske kase od januara, do juna ove godine.\nRebalansom je predviđeno da budžet APV u 2021.godini bude 81,36 milijardi dinara, što predstavlja povećanje za 3,71 milijardu dinara, odnosno 4,8 odsto u odnosu na aktuelni budžet.\nPredloženim rebalansom kapitalni deo budžeta povećan je i iznosi 19,41 milijardu dinara.\nBudžet se povećava iz onog njegovog dela koji predstavlja najveći potencijal, a to su prihodi od poreza na zarade i poreza na dobit, što je najdirektniji pokazatelj stanja zaposlenosti, visine prosečnih plata i profitabilnosti privrede, ističu poslanici vladajuće koalicije.\n„Za prevremenu otplatu javnog duga nastalog u vreme prethodne administracije, iz pokrajinskog budžeta biće usmereno 900 miliona dinara, čime će se znatno smanjiti opterećenje budžeta za 2022. i 2023. godinu i to je prvi put da neka pokrajinska administracija vraća dugove unapred, I to dugove koje je napravila prethodna vlast, najviše preko Razvojne banke Vojvodine“, rekao je Nenad Borović, poslanik SNS.\nOvim rebalnsom predviđena su izdvajanja za kapitalne projekte pre svega, u oblastima, privrede i vodoprivrede, zdravstva, obrazovanja i kulture, razvoja sporta i socijalne i demografske politike, što pozdravljaju poslanici Saveza vojvođanskih Mađara jer, kako navode, to pomaže ljudima u vreme pandemije.\nSrpska radikalna stranka neće glasati za predloženi rebalans, kao ni za izveštaj o izvršenju budžeta.\n„Najviše novca ide u budžetsku rezervu i ona će sada iznositi vise od budžeta čak četiri pokrajinska sekretarijata, a novac će raspoređivati vlada APV po svom nahođenju, za sve i svašta“, rekao je Đurađ Jakšić, poslanik SRS.\nRebalansom su predviđena i ulaganja za opremanje Naučno-tehnološkog parka u Novom Sadu nakon završetka druge faze radova koji se očekuju krajem septembra, kao i za sanaciju objekata i prostora koje koriste osnovne i srednje škole u AP Vojvodini.\nVladajuća većina ocenila je da je izvršenje budžeta u prvih šest meseci bilo bolje nego ikada i da su pokrenuti mnogi kapitalni projekti.\nZa poslaničku grupu Demokratske stranke Srbije, međutim, najvažnije je pitanje vojvođanskog identiteta koje je izazvalo buru u javnosti, a o kojem, kako su naveli, poslanici vladajuće većine ne žele da razgovaraju na jedinom pravom mestu za to, Skupštini APV, zbog čega će, najavili su, uputiti predlog predsedniku pokrajinskog parlamenta da o tome zakaže posebnu sednicu.\nDa je to važno pitanje smatraju i radikali, ali uz napomenu da „toj besmislici ne treba davati na značaju raspravom u skupštinskoj sali“ i ponavljaju da od Srpske napredne stranke zahtevaju da ministarku Čomić smene sa funkcije, a da zbog odlaska Nenada Čanka na Cetinje raskinu sve koalicije koje imaju sa LSV.


Generalni izvođač - Energogroup\nGeneral Contractor – „turn-key“ construction\nKao generalni izvođač radova, Energogroup projektuje i gradi poslovne zgrade, tržne centre, proizvodne i uslužne komplekse, stambene objekte, rekreativne centre i hotele po sistemu „ključ u ruke“. Ovo znači da od trenutka potpisivanja ugovora, Energogroup preuzima sve obaveze i rizike vezena za uspeh projekta, počevši od razvoja ideje, preko preliminarnih finansijskih projekcija, tehničke dokumentacije, dobijanja dozvola, prezentacija modela, izgradnje do momenta primopredaje objekta klijentu.\nGlavni cilj našeg tima, koji se sastoji od arhitekata, građevinskih, mašinskih i elektro- inženjera je da ideje naših klijenata postanu realnost, bilo da projektujemo poslovne ili tržne centre, servisne ili rezidencijalne objekte. Naš holistički pristup projektima omogućava nam da upravljamo celim životnim ciklusom projekta – od ideje, detaljne analize zahteva i potreba klijenta, preko planova, creteža, procene rizika, projektne dokumentacije do građevinskih radova ili podrške tokom procesa izgradnje. Drugim rečima, naši klijenti ovo prepoznaju kao pristup pod nazivom „ključ u ruke“.


Velja Ilić: Podrška Šapiću, Đilas 'mala beba' za Malog\nPredsedništvo Nove Srbije odlučilo je na beogradskim izborima 4. marta podrži listu na čijem je čelu Aleksandar Šapić, izjavio je lider te stranke Velimir Ilić\n"Kao odgovorni ljudi smatramo da sa rezultatima koje je ostvario kao predsednik opštine Novi Beograd može najviše da doprinese razvoju celog grada", rekao je Ilić na konferenciji za novinare istakavši da samo želi da pomognu njemu i gradu bez dobijanja bilo kakvog mandata u Skupštini grada ili bilo kakvih usluga zauzvrat.\nIlić je pozvao Beograđane da ukoliko ne žele da podrže Šapića, daju glas listi koju predvodi Dragan Đilas ili listi koju predvodi lider Demokratske stranke Dragan Šutanovac da se glasovi ne bi rasipali.\n"Beograd treba da se skoncentriše na te tri najveće liste jer samo tako postoji šansa da dođe do promena. To je put za oslobađanje glavnog grada od naprednjačke vlasti, a što bi bila kapisla i za oslobađanje ostatka Srbije", istakao je Ilić.\nOn je podsetio i da je sa bivšim gradonačelnikom Beograda Draganom Đilasom bio u sukobu i da je iznosio kritike protiv njega, da su bili politilčki protivnici, ali da je ipak Đilas za sadašnjeg gradonačelnika Sinišu Malog i gradskog menadžera Gorana Vesića "mala beba".\nKako je dodao, u vreme Đilasovog mandata je urađeno nekoliko važnih projekata poput mosta na Adi, mosta Mihailo Pupin, naselje Stepa Stepanović, a u mandatu Siniše Malog je izgrađena jedna fontana na Slaviji, a u naselju Savamala se prave dve "vrlo problematične zgrade".\nNa konferenciji mu je potom novinar Pinka pustio snimke na kojima govori loše o Đilasu, a Ilić je novinara upitao da mu kaže šta je sve Vučić govorio o svoji protivnicima sa kojima sada sarađuje, ali i o mnogim drugim stvarima poput menjanja ideologije i političkog delovanja.


Savić: Zakon poslodavcima odrešio ruke - Bizlife.rs\n19:07 Beograd, 18/07/2017\nŠtrajk radnika u kragujevačkom Fijatu je posledica Zakona o radu koji je poslodavcima dao odrešene ruke pa su radnici na izgled zaštićeni, a u suštini su u podređenom položaju, ocenio je profesor Ekonomskog fakulteta u Beogradu Ljubodrag Savić.\nOn je za agenciju Beta rekao da to u slučaju kragujevačke fabrike znači “uzmi ili ostavi posao, jer je veća ponuda od potražnje radne snage”.\n“Štrajk radnika u kragujevačkoj fabrici automobila ostaviće krupne posledice za radnike, Fijat, državu Srbiju i građane”, kazao je Savić.\nDodao je da radnici ne mogu da ostvare zahteve iz pat pozicije u kojoj su se našli, a ni Fijat da održi proizvodnju. Italijanska kompanija je, prema njegovim rečima, poznata kao tvrd poslodavac, popusti ali ne uvek.\nOn je podsetio da je Fijat pre godinu-dve, kada su štrajkovali njihovi radnici u Poljskoj, ispunio zahteve štrajkača. “Ako je tačno da se Fijat sprema za odlazak tada nema ni potrebe da se pregovara”, rekao je Savić.\nNa kompleksnu situaciju, prema njegovim rečima, nije bez uticaja i politika dosadašnjih vlada Srbije od kada je taj investitor došao u Kragujevac, “jer ih je razmazila i daje ogromne povlastice”.\nDodao je da popuštanje države Srbije takođe može da ima karakter ucene od strane italijanske kompanije. Investicija Fijata u Srbiji najavjena je, prema njegovim rečima, kao “posao veka, a može da bude i fijasko veka”.\nRadnici kragujevačkog Fijata koji su u štrajku zatražili su od premijerke Srbije Ane Brnabić da hitno oformi pregovarački tim ili krizni štab\n“Ne optužujem nikog jer je stanje teško i u Srbiji nema mogućnosti za zapošljavanje, ali i Zakon o radu ne baštini sve tekovine evropskih zemalja u zaštiti prava radnika”, rekao je Savić.\nDodao je da su i radnici Fijata rekli da traže veće plate jer misle da za to ima novca. “U Srbiji radnici mnogo rade, a jedva sastavljaju kraj s krajem. Zakon o radu dao je velika prava poslodavcima, a država je nemoćna ili žmuri na jedno oko”, rekao je Savić.\nU skandinavskim zemljama se, kako je naveo, dohodak firme se ravnomernije raspoređuje između poslodavca i radnika, a slično je i u Nemačkoj. On je istakao da se u Nemačkoj ne bi moglo dogoditi da poslodavac, kao u preduzeću Goša, ne isplaćuju plate pet godina, ili bi ga proglasili nenormalnim.\nstrajk fijat savic radnik


Održana III „SEE Automotive - Connect&Supply” konferencija - Aktuelnosti - Automobilski Klaster Srbije\nTreća i do sada najveća konferencija “SEE Automotive Conference - Connect&Supply”, u organizaciji Automobilskog klastera Srbije, održana je u Novom Sadu, u Kongresnom centru “Master”, 11 i 12. aprila 2017. godine.\nKonferenciji je prisustvovalo više od 200 učesnika iz 19 zemalja i predstavnici 120 kompanija iz regiona jugoistočne Evrope.\nSkup je otvorio Igor Vijatov, direktor Automobilskog klastera Srbije, a svoje prezentacije imale su renomirane kompanije: Volkswagen, Aunde, Cimos, Grammer, Adient, Hella Saturnus Slovenija, Prevent Group, Gebrüder Weiss, Magyar Suzuki Corporation, CADCAM Group, Fori Group, Mitsubishi Electric Europe, Prostep, World Bank Group – IFC.\nTokom konferencije održana su i dva interesantna panela. Na prvom su predstavnici RAS-a, kompanije Teklas, EBRD-a, BMW-a i kompanije Mitsubishi Electric Europe istakli svoje viđenje razvoja automobilske industrije u jugoistočnoj Evropi. Drugi panel je bio posvećen digitalizaciji, automatizaciji, Smart Living-u, potrebama za edukacijom i savremenim preduzetništvom.\nOdržano je više od 500 B2B sastanaka, sa ciljem direktnog povezivanja između potencijalnih kupaca i isporučilaca proizvoda.


LIGAŠI SLAVE odlazak bivše ministarke! - Nova Borba\nLIGAŠI SLAVE odlazak bivše ministarke!\nLiga paora Vojvodine pozdravlja činjenicu što će, kako kažu, mlad, pametan i energičan čovek iz Vojvodine doći na mesto ministra poljoprivrede.\nLiga paora Vojvodina saopštila je da pozdravlja odlazak ministarke poljoprivrede Snežane Bogosavljević Bošković jer je, prema njihovom sudu, unazadila i upropastila vojvođansku poljoprivredu i poljoprivredu uopšte.\n"Za vreme njenog mandata subvencije poljoprivrednicima su smanjene na trećinu, donet je katastrofalan Zakon o poljoprivrednom zemljištu kojim se državna zemlja, pod sumnjivim okolnostima, poklanja nekakvim investitorima. Vlada Republike Srbije donela je zaključak koji je legalizovao uzurpaciju državne zemlje. Za dve godine mandata Snežane Bogosavljević Bošković uzurpatori zemlje su nagrađeni, a vojvođanski paori uništavani, hapšeni i dovedeni do prosjačkog štapa, zbog čega su primorani da beže iz Vojvodine, pa i iz Srbije. U vojvođanskim oranicama zavladala je anarhija, a u atarima se proletos češće sretao policijski automobil nego traktor", navodi se u saopštenju Liginih paora.\nMiloš Šibulov, kao predsednik Lige paora Vojvodine istakao je da pozdravlja činjenicu što će, kako kaže, mlad, pametan i energičan čovek iz Vojvodine doći na mesto ministra poljoprivrede.\n"Očekujemo da Branislav Nedimović neće zaboraviti da je Sremac. Verujemo da neće zaboraviti Banat i Bačku, da će zastupati interese vojvođanskih paora i poljoprivrednika iz Srbije. Takođe, očekujemo da neće biti eksponent stranog kapitala i tajkuna", zaključuju se u saopštenju.


Trenerke za restoran – donji deo su iz sopsteve proizvodnje, izrađene od visoko kvalitetne mešavine 45% pamuka i 55% poliestera, 320 g/m². Na sebi imaju džepove sa strane, učkur i elastičnu traku u struku, a na krajevima nogavica rebrasti render sa likrom. Izbor preko 20 boja, moguća štampa do 6 boja i vez do 10 boja.\nČinjenica je da trenerke ne bi bile najprikladniji odevni predmet za Vaše zaposlene ali bi zasigurno mogle biti najbolja reklama za Vaš restoran. Tu smo mi da Vam u tome pomognemo uz naše trenerke za restoran. Sobzirom da su trenerke najčešći i najrađe nošen odevni predmet tokom cele godine mogu se iskoristiti u reklamne svrhe i promociju Vašeg restorana. U pitanju je izrada logotipa ili reklamnog teksta po Vašoj želji u vezi ili štampi.\nVez na trenerke za restoran je moguć do 10 boja, a štampa do 6 boja što pruža mogućnost izrade reklamnog teksta ili logotipa prema Vašim potrebama. Trenerke za restoran se rade do 20 boja, pa širok izbor mogućnosti olakšava uklapanje u ostatak garderobe.\nTrenerke za restoran su izuzetno prijatne i lake za održavanje, a kvalitet materijala osigurava trajnost boja tekstila i veza ili štampe na njima. Na sebi imaju džepove sa strane, učkur i elastičnu traku u struku, a na krajevima nogavica nalazi se rebrasti render sa likrom.\nZbog svoje udobnosti i lakog kombinovanja trenerke za restoran biće uvek rado nošene, a Vi ćete imati reklamu dostupnu svima i u svakoj prilici. Zasigurno trenerke za restoran pružaju veliki broj mogućnosti bilo da želite da budete sponzor nekog sportskog događaja gde će se nositi trenerke sa reklamom Vašeg restorana ili da želite da obradujete Vaše posetioce prikladnim i neobičnim poklonom.


Umetnost septembar 18 2016\tveličina teksta\tSmanji veličinu teksta Povećaj veličinu teksta 0\nDugo očekivani solistički koncert poznate interpretatorke etno muzike Balkana Milice Milisavljević Dugalić pod nazivom "Filigrani s juga" održaće se 24.09.2016. u Velikoj dvorani Kolarčeve zadužbine sa početkom od 20 časova.\nMilica Milisavljević Dugalić je velika zvezda nekadašnje jugoslovenske zabavne scene koja se može pohvaliti prestižnim priznanjima za izvanredne vokalne sposobnosti.\nNa radost publike, na repertoaru će se naći najlepše pesme Kosova i Metohije po kojima je ova umetnica prepoznatljiva širokoj javnosti kao i tradicionalne pesme sa prostora Crne Gore, Bosne i Hercegovine i Makedonije, spajajući područije Balkana pesmom.\nMiličin glas će biti upotpunjen pratnjom etno orkestra pod upravom Miroljuba Todorovića Jimmy i Dejana Aksića. Biće to ugođaj za srce i dušu, što zbog interpretacije, što zbog specifične energije koju Milica nesebično deli sa pulikom.\nmilica\t milisavljevic\t dugalic\t filigrani\t kolarac\t kosovo\t metohija\t balkan\t crna\t gora\nViše iz ove kategorije « “Dnevnik Mašinovođe” - srpski kandidat za Oskara\tJedan od najvažnijih poslova je očuvanje kulturnog i etničkog blaga »


NOVOSAĐANKA PORUČILA HALJINU PREKO INTERNETA Objavila je sliku onoga što je dobila i NIKO NE MOŽE DA VERUJE ŠTA VIDI - Informer\nKupovina preko Interneta postala je svakodnevna pojava.\nIako je sa razvojem tehnologija poboljšana i sigurnost kupca kod ovog načina kupovine, uvek se nađe neki primer kada kupac naruči nešto, a dobije potpuno drugačiju stvar od one koje je želeo da kupi.\nJedna Novosađanka objavila je na društvenim mrežama sliku haljine koju je poručila, a potom i sliku one koja joj je stigla. Kako se vidi, haljina je sušta suprotnost onoj koju je želela da kupi.\nNeretko građani umesto poručenog dobiju čak i prazan paket, cepanice, pa čak i gomilul zgužvanih limenki.\nhaljina prevara Internet kupovina preko interneta Novi Sad novosađanka


Jesen nam je u punom jeku, a haljina je sigurno komad garderobe koji ne zaobilazimo ni ove sezone. Ženstvena i uvijek poželjna, haljinu veoma rado nosimo u mnogobrojnim prilikama, a kada je riječ o najpopularnijem španskom modnom brendu (čitajte: ZARA), sljedećih pet haljina najmodernije su ove jeseni.\nMeđutim, to nije sve: imajući u vidu kako moda “ima rješenje za sve”, ukoliko ste niska dama, onda je ova ZARA midi haljina jedna od najboljih koju možete birati ove jesenje sezone – osim što je veoma moderna, njen visoko podignuti struk može vam pomoći da vizuelno izgledate više, a fantastični dezen će se pobrinuti da izgledate čak i vitkije.\nMeđutim, karirana haljina može biti i pomalo “rizična”, ali ne brinite, jer i ovdje postoji rješenje – ove jesenje sezone birajte kariranu haljinu kod koje je dezen nešto sitniji nego što je to uobičajeno. Upravo iz ovog razloga moći ćete da je nosite u svim prilikama, ali i veoma lako iskombinovati sa balonerima ili jaknama (naravno, poželjno je da kariranu haljinu kombinujete sa komadima garderobe koji nisu dezenirani).\nVeoma zgodna za kombinovanje, pletenu haljinu možete nositi gotovo u svim prilikama, a nešto više podignut struk i preklop u gornjem dijelu mogu vam pomoći da se stvori iluzija vitkije figure. Taj efekat možete dodatno pojačati tako što ćete haljini dodati tamniji kaiš, a kombinovati je možete sa raznim modelima gležnjerica i čizama pa čak i patikama.


Moratti: Ne bih volio da Ronaldo ode u Milan - Index.hr\nMoratti: Ne bih volio da Ronaldo ode u Milan\nPREDSJEDNIK milanskog Intera, Massimo Moratti, dao je i svoj komentar na sapunicu koja se ovih dana razvija između brazilskog napadača Ronalda i AC Milana.\n"Naravno da ne bih volio vidjeti Ronalda u Milanu. Kao navijaču Intera, bilo bi mi veliko razočaranje vidjeti Ronalda, jednog od najboljih igrača u povijesti našeg kluba, u Milanovom dresu", kaže Moratti, prenosi Eurosport.\nMoratti je dodao i da Brazilcu želi svu sreću u daljnjem tijeku karijere, gdje god je odlučio nastaviti, pogotovo ako to ne bude u Milanu.\nU međuvremenu se još jednom oglasio Milanov trener Carlo Ancelotti koji je ustvrdio da potpisivanje posrnule Realove zvijezde nije ključna stvar za planove kluba u ovoj sezoni. Ancelotti je već ranije natuknuo da ne bi imao ništa protiv dovođenja Ronalda, ali ga neće pretjerano pogoditi ako se to ne dogodi.\n"Ne brinem se puno o ovom transferu, nije to toliko bitno. Za nas nije ključna stvar dovođenje još jednog napadača dok imamo i Kaku koji može u nekim utakmicama pokrivati tu poziciju", rekao je Ancelotti na konferenciji za novinare, prenosi Eurosport.\nMilan je navodno u pregovorima s Ronaldom o prijelazu u klub, ali će se od svega vjerojatno odustati ukoliko Ronaldo ne pronađe način da se oslobodi ugovora koji ga veže uz Real Madrid.


Šta možemo očekivati od sastanka Putina i Erdogana u Sočiju? - 28.09.2021, Sputnik Srbija\nŠta možemo očekivati od sastanka Putina i Erdogana u Sočiju?\nPredsednik Rusije Vladimir Putin i turski lider Redžep Tajip Erdogan razgovaraće 29. septembra u Sočiju o trgovinsko-ekonomskim odnosima i regionalnim... 28.09.2021, Sputnik Srbija\nTurski politikolog Mehmet Perinček ukazao je na značaj zajedničkih akcija Turske i Rusije po pitanju situacije u Idlibu i celom Bliskom istoku u trenutku smanjenja prisustva SAD u istočnom Mediteranu i na evroazijskom prostoru.On smatra da će glavna tema predstojećeg sastanka biti Sirija. Područje Idliba i teritorija istočno od Eufrata će se razmatrati kao jedinstveni front, u čijim granicama bi trebalo da se pokrene proces likvidacije terorističkih elemenata."Turska i Rusija su postigle dogovor o Siriji tokom astanskog procesa, čiji najvažniji princip je osiguranje teritorijalne celovitosti Sirije. Radikalne terorističke grupe u Idlibu i separatističke terorističke organizacije istočno od Eufrata se bore i protiv Turske i protiv Rusije, dok iza njih stoje SAD. Bez eliminisanja radikalnih terorističkih grupa ne može se okončati separatistički terorizam. Moskva i Ankara treba jasno to da znaju", rekao je Perinček.Govoreći o izgledima za saradnju dve zemlje, Perinček je naglasio da „američki planovi u istočnom Mediteranu i Crnom moru imaju iste ciljeve“.„Ankara i Moskva bi trebalo da deluju zajedno kada je reč o pitanjima kao što su rešavanje problema Kipra i Krima. Saradnja na Kavkazu i u Nagorno-Karabahu trebalo bi da postane tešnja. Pored toga, Ankara i Moskva bi obavezno trebalo da deluju zajedno kako bi se dostiglo jedinstva Avganistana, mir i stabilnost u regionu. Sa druge strane, Francuska i SAD, gubeći uticaj u Africi, počele su da intervenišu u regionu različitim provokacijama i pokušajima državnih udara. U aktuelnoj situaciji Turska i Rusija trebalo bi da povećaju saradnju kako bi osigurale nezavisnost afričkih zemalja“, uveren je ekspert.Politički analitičar, novinar Džejhun Boskurt slaže se sa istoričarom Perinčekom kada je reč o ključnim temama o kojima će se razgovarati na predstojećem sastanku u Sočiju. „Očigledno je da će se razgovarati o pitanjima kao što je situacija u Idlibu, aktivnost kurdskih formacija u Siriji, situaciji u istočnom Mediteranu, Libija, Krim, situacija na Južnom Kavkazu, saradnja u sferi odbrambene industrije“, ističe Boskurt. Takođe je podsetio da „u poslednje vreme rastu tenzije oko Idliba“.Pored toga, ističe Boskurt, u poslednje vreme su date „prilično oštre izjave na temu Krima, a takođe su primetna neslaganja po pitanju Kipra“. „Traženje dodirnih tačaka o tim temama trebalo bi da bude usmereno na to da se Rusija i Turska izbore sa zapadnim obuzdavanjem. U aktuelnim okolnostima odnosi Turske i Rusije trebalo bi da budu orijentisani na dugoročne ciljeve i transformisani u stratešku saradnju, što odgovara interesima obe zemlje. Jačanje odnosa zasnovano je na određenom osnovnom sporazumu između dve zemlje u pogledu najosetljivijih tačaka. Ako on bude realizovan, Turska i Rusija će biti među vodećim silama koje određuju globalnu politiku na evroazijskom prostoru“, zaključio je Boskurt.\nrusija, turska, rusija – politika, svet – politika\n22:42 28.09.2021 (Osveženo: 22:47 28.09.2021)\nPredsednik Rusije Vladimir Putin i turski lider Redžep Tajip Erdogan razgovaraće 29. septembra u Sočiju o trgovinsko-ekonomskim odnosima i regionalnim problemima – Siriji, Avganistanu, Libiji, kao i o drugim pitanjima od obostranog značaja.\n„Sastanak Putina i Erdogana u svetlu poraza SAD, između ostalog u Avganistanu, dobija na još većem značaju. Vidimo da SAD gube raniji uticaj. dok regionalni igrači dobijaju na značaju. U ovom periodu Turska i Rusija igraju posebno važnu ulogu. Naravno, u tursko-ruskim odnosima postoje pitanja koja zahtevaju rešavanje, i paralelno s tim one treba da donose odluke o zajedničkim akcijama u okviru jedinstvene strategije za osiguranje jedinstva regionalnih država, njihovog ekonomskog blagostanja, nacionalne bezbednosti“, smatra stručnjak.\nOn smatra da će glavna tema predstojećeg sastanka biti Sirija. Područje Idliba i teritorija istočno od Eufrata će se razmatrati kao jedinstveni front, u čijim granicama bi trebalo da se pokrene proces likvidacije terorističkih elemenata.\n"Turska i Rusija su postigle dogovor o Siriji tokom astanskog procesa, čiji najvažniji princip je osiguranje teritorijalne celovitosti Sirije. Radikalne terorističke grupe u Idlibu i separatističke terorističke organizacije istočno od Eufrata se bore i protiv Turske i protiv Rusije, dok iza njih stoje SAD. Bez eliminisanja radikalnih terorističkih grupa ne može se okončati separatistički terorizam. Moskva i Ankara treba jasno to da znaju", rekao je Perinček.\nGovoreći o izgledima za saradnju dve zemlje, Perinček je naglasio da „američki planovi u istočnom Mediteranu i Crnom moru imaju iste ciljeve“.\n„Ankara i Moskva bi trebalo da deluju zajedno kada je reč o pitanjima kao što su rešavanje problema Kipra i Krima. Saradnja na Kavkazu i u Nagorno-Karabahu trebalo bi da postane tešnja. Pored toga, Ankara i Moskva bi obavezno trebalo da deluju zajedno kako bi se dostiglo jedinstva Avganistana, mir i stabilnost u regionu. Sa druge strane, Francuska i SAD, gubeći uticaj u Africi, počele su da intervenišu u regionu različitim provokacijama i pokušajima državnih udara. U aktuelnoj situaciji Turska i Rusija trebalo bi da povećaju saradnju kako bi osigurale nezavisnost afričkih zemalja“, uveren je ekspert.\nPolitički analitičar, novinar Džejhun Boskurt slaže se sa istoričarom Perinčekom kada je reč o ključnim temama o kojima će se razgovarati na predstojećem sastanku u Sočiju.\n„Očigledno je da će se razgovarati o pitanjima kao što je situacija u Idlibu, aktivnost kurdskih formacija u Siriji, situaciji u istočnom Mediteranu, Libija, Krim, situacija na Južnom Kavkazu, saradnja u sferi odbrambene industrije“, ističe Boskurt. Takođe je podsetio da „u poslednje vreme rastu tenzije oko Idliba“.\n„Vazdušni napadi ruskih Vazdušno-kosmičkih snaga na teritoriji južno od autoputa M4 Turska doživljava kao napad na prisustvo njenih Oružanih snaga u regionu, što veoma zabrinjava Ankaru. Pored toga, prisustvo kurdske partije Demokratskog saveza (proglašena u Turskoj za terorističku) u Siriji predstavlja pretnju kako teritorijalnom integritetu Sirije, tako i bezbednosti na turskoj granici. Obe zemlje bi trebalo da se fokusiraju na rešavanje ta dva pitanja održavanjem indirektnih kontakata sa zvaničnim Damaskom“, smatra ekspert.\n„Traženje dodirnih tačaka o tim temama trebalo bi da bude usmereno na to da se Rusija i Turska izbore sa zapadnim obuzdavanjem. U aktuelnim okolnostima odnosi Turske i Rusije trebalo bi da budu orijentisani na dugoročne ciljeve i transformisani u stratešku saradnju, što odgovara interesima obe zemlje. Jačanje odnosa zasnovano je na određenom osnovnom sporazumu između dve zemlje u pogledu najosetljivijih tačaka. Ako on bude realizovan, Turska i Rusija će biti među vodećim silama koje određuju globalnu politiku na evroazijskom prostoru“, zaključio je Boskurt.\n27 Septembar, 21:41


Ujedinjeni regioni Srbije uskoro jedinstvena politička organizacija | Ritam Grada - vesti Kragujevac\nUjedinjeni regioni Srbije uskoro jedinstvena politička organizacija\nKrajem aprila očekuje se formiranje jedinstvene političke organizacije Ujedinjenih regiona Srbije, kojim bi svih 30 stranaka i udruženja nastavilo jedinstveno političko delovanje na ostvarivanju postavljenih ciljeva prilikom formiranja udruženja.\nUjedinjenih regiona Srbije za osnovne ciljeve, pored ulaska Srbije u Evropsku Uniju i ekonomskog razvoja, postavili su i pitanja decentralizacije, regionalizacije i ravnomernijeg regionalnog razvoja.\nSrbija zemlja sa najvećom disproporcijom u razvoju pojedinih delova zemlje koje između pojedinih okruga idu i do 1:17. Posle 6. maja u Srbiji i dalje 112 poslanika dolazi iz Beograda, a svega 138 iz ostatka Srbije, a 100 opština gotovo nema svoje predstavnike u Parlamentu.\nU URS-u ističu da sve to stvara sistem protiv koga se bore i koji svojim delovanjem nastoje da promene.\n– Mi smo oduševljeni time što su nove političke organizacije, kao i neke stare, očarane idejom decentralizacije i vrlo često koriste to ne bi li stvorili nove glasače, ali zapravo jedini koji to suštinski žele da promene, a ne samo marketinški, su Ujedinjeni regioni Srbije – istakao je Obrad Turković, zamenik šefa odborničke grupe Ujedinjenih regiona Srbije. – Možemo već sada da najavimo da će krajem aprila ili početkom maja u Beogardu, ili u nekom drugom gradu Srbije, biti organizovana Osnivačka skupština jedinstvene političke organizacije, gde će sve sadašnje političke organizacije i udruženja i formalno postati članovi jedne jedinstvene političke organizacije.\nNastavljena tradicionalna letnja razmena sa Piteštijem\nJul – mesec mladih stranaca u Kragujevcu\nSasa Vujadinovic Mar 21, 2013 at 19:06\nEeeeee,Srbijo……tuzna li si kad ovakvi “STRUČNJACI” imaju i umeju da dodaju po koju “pametnu”. Član sam ZZŠ ali zbog ovakvih ću veovatno promeniti svoje političko opredeljenje i svoj glas pokloniti onima koji cene samo i isključivo samo prave ljudske vrednosti,a ne ove “veštački oplodjene” i iz interesa stvorene “STRUČNJAKE”…..SRAMOTA!!!!!!


ANKARA – Turska će nastaviti sa velikim ekonomskim ulaganjima u Srbiju i region, izjavio je danas predsednik srpskog parlamenta Ivica Dačić i ocenio da su odnosi dve zemlje na veoma visokom nivou. Dačić je posle sastanka sa turskim predsednikom Redžepom Tajipom Erdoganom rekao da je u fokusu razgovora bila izgradnja autoputa Beograd-Sarajevo. „Erdogan je rekao da je cilj na kome će posebno insistirati izgradnja autoputa Beograd-Sarajevo. Kada kažem posebno insistirati, mislim na bosansko-hercegovačku stranu i prevazilaženje svih nesporazuma koji tamo postoje i izrazio je spremnost da se i on lično i Turska angažuju u normalizaciji odnosa u BiH”, rekao je Dačić, javlja Tanjug. Prema njegovim rečima, konstatovan je veliki napredak u odnosima dve zemlje. „Motor prijateljstva i


Monitoring centar - 0-24 obezbedjenje - HELP DOO Subotica\nKako funkcioniše monitoring centar?\nSistemi koje ugrađujemo detektuju i reaguju na nastalu ili potencijalnu opasnost, odvraćaju provalnika od neovlašćenog ulaska na štićeni posed, evidentiraju i memorišu video dokaze i na opasnost upozoravaju osobe koje se trenutno nalaze u objektu. Zahvaljujući hardveru i softveru koji se godinama unazad konstantno unapređuju, pravilno ugrađen sigurnosni sistem će sve ove zadatke obaviti besprekorno\nPutem detektora koji su postavljeni na odgovarajućim parametrima, alarmni sistem registruje sumnjive aktivnosti (provala, poplava, požar, lom stakla, detekcija pokreta, pojačana emisija otrovnih gasova…). Informacija o nastaloj promeni se dalje prosleđuje alarmnoj centrali koja procesuira podatke i donosi odluku o aktiviranju sirene i informisanju vlasnika objekta.\n24h bezbednost uz monitoring centar\nZadatak sigurnosnog sistema jeste da alarmira u slučaju nastanka sumnjivih aktivnosti u i oko štićenog objekta, međutim podjednako je važno ko će i koliko efikasno na taj alarm odreagovati. Monitoring centar je služba koja 24 časa dnevno nadzire štićene objekte. Centar je opremljen savremenom opremom koja omogućava pravovremenu reakciju, a okuplja stručni tim pouzdanih operatera. Tim operatera u centru sve vreme održava vezu sa interventnim timom na terenu i koordiniše njihov rad.


Zaharova: Da li je Makron glavni proizvođač lažnih vesti u Francuskoj - 04.02.2019, Sputnik Srbija\nZaharova: Da li je Makron glavni proizvođač lažnih vesti u Francuskoj\nPortparolka Ministarstva spoljnih poslova Rusije Marija Zaharova prokomentarisala je izjavu francuskog predsednika Emanuela Makrona da se Rusija, a posebno... 04.02.2019, Sputnik Srbija\n13:40 04.02.2019 (Osveženo: 19:26 04.02.2019)\nPortparolka Ministarstva spoljnih poslova Rusije Marija Zaharova prokomentarisala je izjavu francuskog predsednika Emanuela Makrona da se Rusija, a posebno agencija Sputnjik i televizijski kanal RT, navodno mešaju u unutrašnju političku krizu u zemlji, rekavši da su ove optužbe lažne i bez dokaza.\nZaharova je dodala da francuske vlasti zabranjuju podređenima da komuniciraju sa pomenutim medijima. Kako je ranije preneo list „Poan“, na sastanku sa francuskim novinarima predsednik Makron je, komentarišući situaciju sa pokretom „Žuti prsluci“, izjavio da jedan od vođa pokreta Erik Drue „medijski proizvod, proizvod društvenih mreža“. Kako je Makron rekao, mediji sve više prate informacije sa društvenih mreža, smatrajući nešto „važnim i legitimnim“, na osnovu toga što „na internetu postoji takav pokret“. Predsednik je istakao da takve pokrete iniciraju grupe koje se bave manipulacijom.\nMakron je napomenuo da su „Žuti prsluci“ dobijali uputstva iz inostranstva, a njihove aktivnosti podržavaju „kupljeni nalozi na društvenim mrežama i trolovi“. Među njima je izdvojio kanal RT i agenciju Sputnjik. U svojim izjavama Makron je istakao da u osvetljavanju slučaja Benala, i u situaciji sa „Žutim prslucima“, sfere fašista, levice i ruska sfera predstavljaju 90 odsto pokreta na internetu.\nZaharova je izjavila da Makron „nije precizirao koje informacije su ga navele da dođe do takvih zaključaka“. Ipak, lider Francuske je uveren da ruski mediji kao što su RT i Sputnjik kupuju korisničke naloge na društvenim mrežama i preko njih pokreću „eksplozivne teme političkih diskusija“, istakla je Zaharova.\n29 Januar 2019, 07:24\n„Ako ovaj materijal prenosi sve tačno, onda je predsednik Makron glavni proizvođač lažnih vesti u Francuskoj, a sva njegova aktivnost u borbi protiv ovog zla je lažna“, napisala je Zaharova na svom nalogu na Fejsbuku.\n„Prvo, RT i Sputnjik ne kupuju nikakve naloge na društvenim mrežama. Više puta je zahtevano od francuske strane da podnesu dokaze za takve optužbe, ali nijedan nisu predočili, jer je to izmišljotina“, dodala je Zaharova.\nZaharova je takođe skrenula pažnju na činjenicu da se učesnici protesta „Žuti prsluci“ češće pojavljuju u programu kanala RT i Sputnjik nego zvanični predstavnici, jer francuske vlasti zabranjuju svojim podređenima da komuniciraju sa pomenutim medijima. Ona je podsetila da zapadni mediji obezbeđuju platformu za učesnike bilo kojih opozicionih pokreta u zemljama čija se zvanična politika ne poklapa sa Zapadnom. Ali u isto vreme, francuski mediji retko navode izjave zvaničnika, a u poslednje vreme, čak su i odbijali da objavljuju intervjue sa predstavnicima ruske vlade, istakla je portparolka MID-a Rusije. Na primer, „Figaro“ nije objavio intervju sa Sergejom Lavrovom, koga je intervjuisao zamenik glavnog urednika tog lista.\n„Četvrto, stavljanje Rusa i fašista u isti koš je ili retka podlost ili totalna nepismenost. Usput rečeno, moguća je uspešna kombinacija dve osobine istovremeno u jednoj osobi. Ako predsednik Francuske želi da povuče istorijske paralele, onda je bolje da uporedi Hitlera sa Napoleonom. Mi ćemo pomoći sa materijalima“, rezimirala je Zaharova.


Priznanja u okviru Sretenjskih svečanosti – Podrinske\nPriznanja u okviru Sretenjskih svečanosti\nU okviru programa Sretenjskih svečanosti, koje organizuje Zadužbinsko društvo „Prvi srpski ustanak“ Mišar predsedniku Skupštine grada Šapca Nemanji Pajiću sinoć je u Šabačkom pozorištu uručeno Specijalno priznanje. O radu Društva govorio je Dragiša Marsenić, predsednik Skupštine Društva, nakon čega je Filip Rajković, direktor Omladinskog pozorišta „Vožd“ uručio nagrade prijateljima i partnerima.\n-Zahvalan sam Društvu na ovom priznanju, ali sam zahvalan i na svemu što rade na očuvanju naše istorije i tradicije. Ovo priznanje je zapravo rezultat dugogodišnje saradnje, prijateljstva i razumevanja između grada i Društva, pa će tako biti i ubuduće. Od prošle godine zgrada Doma kulture u Mišaru je u vlasništvu grada, pa verujem da je to dobra polazna osnova da u narednom periodu kroz različite projekte na koje već apliciramo, ona bude preuređena i privedena nameni, otvorena za posetioce, ali i za vredan rad Društva i Omladinskog pozorišta „Vožd“, koje je među vodećim u Srbiji- rekao je Nemanja Pajić, predsednik Skupštine grada Šapca.\nSpecijalna priznanja Zadužbinskog društva „Prvi srpski ustanak“ Mišar, dobili su i Zoran Karajić, upravnik Šabačkog pozorišta i Ivan Tomašević, glumac, a predstavnicima organizacija i institucija uručena su tradicionalna priznanja „uzdarje“, koje Društvo dodeljuje svake godine.


"Sramota, ovo je oranica bolja za salatu, nego za fudbal" NOVA portal\n„Sramota, ovo je oranica bolja za salatu, nego za fudbal“\nFudbal Autor:Miloš Ljubisavljević10. jan. 202109:42 > 09:43\nTrener Bolonje Siniša Mihajlović kaže da je sramno da se u 21. veku igra na terenu kakav je Luiđi Feraris u Đenoi.\nMihajlović i Bolonja poraženi u Đenoi\n„Tužiću Mihajlovića, nisam mu oterao roditelje iz Vukovara“\n„Sramota je da smo u 21. veku primorani da igramo Seriju A na ovom terenu. Ovo je bilo kao na oranici, u bašti! Ne možeš ni da pokušaš da dodaješ loptu, jer ona samo menja pravac i potpuno je nepredvidiva, a treba joj previše vremena da stigne do igrača“, rekao je ljutiti Mihajlović posle meča.\nStrelci za domaću Đenou bili su Miha Zajc i Matija Destro u 44. i 55. minutu, pa je Bolonja nastavila seriju od osam utakmica bez pobede.\n„Dodatni problem je što imamo problema sa ekipama koje se brane sa desetoricom iza lopte, pa moramo da pokušavamo sa distance. Ako čekamo šansu da ušetamo u mrežu, ostaćemo na terenu ceo dan“, dodao je Mihajlović.\nOn je istakao da je njegov tim pokušavao da stvori inicijativu u završnoj trećini terena, ali to nije uspevao da pretvori u „varnicu“ i pogodak.\n„Ovo nije poraz koji sam očekivao, bio sam ubeđen da ćemo odneti bodove kući. Nisam ubacio teren u tu računicu, ali opet, uvek je i bio takav, čak i dok sam bio trener Sampdorije. Bolji je za biljke nego za fudbal“, naglasio je Mihajlović.\nNjegov tim posle poraza od Đenoe ima 17 bodova na 12. mestu Serije A, dok je Đenoa na 17. mestu sa 14 bodova.\nFK BolonjaFK ĐenoaLuiđi FerarisSerija ASiniša Mihajlović


Ogranak Kolubara - Lazarevac - Direktoru „Kolubare” nagrada „Zeleni oskar”\nDirektor Rudarskog basena „Kolubara” Milorad Grčić dobitnik je „Zelenog oskara” (ECO EXPO statua) za uspešno sprovođenje programa „Zeleni projekat“ u homogenizaciji uglja u Rudarskom basenu „Kolubara”.\nDirektor Grčić jedan je od 11 dobitnika priznanja koja su uručena na svečanom otvaranju ECO EXPO – međunarodnog sajma ekologije u Beogradu. Tradicionalni, četvrti po redu, Sajam ekologije u organizaciji Privredne komore Zelene Srbije, već godinama okuplja stručnjake, institucije i kompanije iz zemlje, regiona i sveta koji su se istakli svojim radom i zalaganjem u oblasti energetike, upravljanja otpadom, zelene gradnje i zaštite životne sredine.\nDvodnevnu manifestaciju svečano je otvorila prof. dr Zorana Mihajilović, ministar energetike, razvoja i zaštite zivotne sredine, koja je ovom prilikom istakla posvećenost ministarstva u oblasti zaštite životne sredine. Ovom prilikom ona je najavila ulaganja od 10 milijardi evra u ovoj oblasti u Srbiji u narednih deset godina.\nNa ovogodišnjem sajmu predstaviće se oko 30 izlagača iz zemlje i inostranstva. Izazovi evropskih integracija, održivi razvoj i prirodni resursi, energetska efikasnost i obnovljivi izvori energije, neki su od tema na panel diskusijama najprestižnijeg sajma ovog tipa u regionu.


Predsjednik Ujedinjene Srpske Nenad Stevandić izjavio je danas da će ova politička partija u narednom periodu obavijestiti evropske državnike, parlamentarce, ministre i predsjednike političkih partija o kršenju demokratskih načela izborne volje u BiH, s ciljem zaštite interesa Republike Srpske.\n"Našim koalicionim partnerima i institucijama Republike Srpske predložićemo povećan međunarodni angažman, jer želimo da svi budu informisani o onome što se događa u BiH. Želimo da slika o Republici Srpskoj bude vjerodostojna", rekao je Stevandić novinarima.\nOn je podsjetio da 5. septembra ističe rok za realizaciju sporazuma o formiranju vlasti u BiH i, ukoliko ne bude realizovan, BiH će biti u dubokoj krizi, a odgovornost će snositi lider SDA Bakir Izetbegović.\nStevandić tvrdi da ministri iz Republike Srpske u Savjetu ministara u tehničkom mandatu imaju najgore rezultate rada, što je posljedica neformiranja novog saziva Savjeta ministara.\n"Predstavnici takozvanog Saveza za promjene dobro su se pobrinuli, zbog straha da će ostati bez funkcija na nivou BiH, da dodatno pojačaju sukobe sa rukovodstvom Republike Srpske i u sve ovo uvedu priču o NATO. Ovo je neviđeno licemjerstvo i najveća je podvala Srpskoj", rekao je Stevandić.\nOn je ocijenio da je saradnja Srpske sa NATO odlična i da ne treba da bude opterećena različitim sukobima.\nStevandić je istakao da je ministar spoljne trgovine i ekonomskih odnosa u Savjetu ministara u tehničkom mandatu Mirko Šarović povećao uvoz inostrane hrane sa 60 na 92 odsto, što je podilaženje uvozničkom lobiju, a opstruisao je i otvaranje mosta "Bratoljub".\n"Kada je riječ o ministru bezbjednosti u Savjetu ministara u tehničkom mandatu Draganu Mektiću, evidento je da je u njegovom mandatu esklarala migrantska kriza i pogoršana bezbjednosna situacija u BiH. Ministar inostranih poslova BiH u Savjetu ministara u tehničkom mandatu Igor Crnadak nije vrijedan pomena, jer je mimo zakona zapošljavao, imao ogrome troškve putovanja, a njegov jedini rezultat rada je stalni napad na /srpskog člana Predsjedništva BiH/ Milorada Dodika i rukovodstvo Srpske", kaže Stevandić.\nOn je naglasio da predsjednik PDP Branislav Borenović ima iste političke opcije sa strankama iz Federacije BiH, kao i sa predsjedavajući Predsjedništva BiH Željkom Komšićem i Izetbegovićem, jer je izjavio da bi uputio u proceduru Godišnji nacionalni program za NATO.\n"Zahtjev za aktiviranje članstva u NATO isključuje Rezoluciju o vojnoj neutralnosti Republike Srpske za koju PDP i SDS nisu glasali. Pokušavaju da pridobiju podršku NATO partnera u privatnom obračunu sa Dodikom", rekao je Stevandić.


Ana Brnabić obišla danas radove u Kragujevačkoj Energetici – Veliki Park\nAna Brnabić obišla danas radove u Kragujevačkoj Energetici\nPredsednica Vlade Republike Srbije, Ana Brnabić obišla je danas radove na modernizaciji sistema daljinskog grejanja, izgradnji kotlarnice na gas u kragujevačkoj Energetici. U pratnji premijerke, radove su obišli Irena Vujović, ministarka zaštite životne sredine, Mateo Kolanđeli, direktor EBRD za Zapadni Balkan i Nikola Dašić, gradonačelnik Kragujevca.\nProjekat se sprovodi u saradnji sa Evropskom bankom za obnovu i razvoj (EBRD), vredan je oko 18 milion evra, od čega će 15 miliona evra biti uloženo u samu toplanu, a oko 3 miliona evra u čišćenje pepelišta i remedijaciju tog dela zemljišta.\nGradonačelnik Kragujevca, Nikola Dašić istakao je da je zamena kotlova u Energetici uvod u novu epohu u istoriji Kragujevca.\nOvo je uvod u novu epohu u istoriji Kragujevca. Moram najiskrenije da se zahvalim pre svega predsedniku Republike Srbije, premijerki, ministarki Vujović, što su veoma ozbiljno shvatili apel da nam pomognu da Kragujevac konačno očistimo od zagađenja u vazduhu. Veliko hvala jer ste na taj način razumeli Kragujevčane i rešavate naš problem koji je decenijama „guran pod tepih“ – kazao je Dašić.\nMateo Kolanđeli, direktor EBRD-a za Zapadni Balkan istakao je da je projekat koji se implementira u kragujevačkoj Energetici veoma dobar primer koji pokazuje kako se i brzo i ekspeditivno mogu ispuniti veoma visoki standardi, i kako zapravo i jedno i drugo idu zajedno.\nI ministarka za zaštitu životne sredine, Irena Vujović istakla je da je projekat u okviru koga je u roku od samo godinu dana obezbeđeno finansiranje, sprovedene sve zakonske procedure, izabran izvođač i kotlovi koji se očekuju do kraja godine, jedan od najbrže sprovedenih stranih projekata u okviru Ministarstva zaštite životne sredine.\nKao naredni korak, ministarka je najavila pomoć građanima za prelazak na ekološki prihvatljivije energente,u smislu subvencija, što je u planu za sledeću godinu.\nSprovođenjem ovog projekta, ne samo da ćemo znatno unaprediti našu životnu sredinu, energetsku efikasnost, nego će i nama u Energetici biti mnogo lakše da radimo i da grejemo Kragujevac – kazao je Andreja Ilić, direktor Energetike.


Dan zaštite prirode biće obeležen u Devićima – Info LIGA\nDan zaštite prirode biće obeležen u Devićima\nby infoLIGA · 07/04/2018\nU cilju obeležavanja Dana zaštite prirode, 11. aprila u 12 časova, u Parku prirode „Golija“, Zavod za zaštitu prirode Srbije i JP „Srbijašume”, organizuju tribinu o značaju podrške i učešća lokalnih zajednica i javnosti u programima zaštite prirode. Tribina će biti održana u OŠ „Nedeljko Košanin” u Devićima.\nU okviru nje biće prezentovani rezultati projekta „Monitoring medveda u Parku prirode Golija“ sa aspekta života ljudi na zajedničkom prostoru sa medvedom, iskustva Nacionalnog parka “Tara” u realizaciji programa zaštite medveda i postavljene tematske informativne table u Parku prirode „Golija“.\nUčešće na tribini između ostalih najavili su i mr Aleksandar Dragišić, direktor Zavoda za zaštitu prirode Srbije, Igor Braunović, v.d. direktora JP “Srbijašume”, Dragoljub Šekler, upravnik Parka prirode “Golija” i Ranko Milanović iz JP “Nacionalni park Tara”.\n“Sa skupa će biti upućena snažna poruka javnosti o potrebi odgovornog ponašanja u prirodi i da štiteći prirodu obezbeđujemo zdravu životnu sredinu”, saopšteno je iz Zavoda za zaštitu prirode Srbije i JP “Srbijašume”.\nIvanjički bokseri nastavljaju da nižu odlične rezultate\nПриродна и заштићена kaže:\n11/04/2018 u 17:56\nДа ли ће снажна порука јавности бити упућена да мештани наведеног села ,реку Студеницу,тако снажно одржавју,а уједно су и пример одговорности која је свима у насељу,а у Општини посебно позната?На овим просторима људи живе свих 365 дана,а не само 11.4.када се неко од локалних политичара-прелетача сетио да свечано прослави Дан заштите природе.\nNext story Vaskrs obeležen i u ivanjičkoj crkvi (VIDEO)\nPrevious story KMF Ivanjica na korak do Prve lige (VIDEO)


Sadnja prvih 100 veb sadnica – Timočki Omladinski Centar\nU okviru kampanje “klikni zeleno” u subotu 12. novembra 2011. godine, u Požarevačkoj ulici, u Zaječaru, četrdeset vrednih volontera Timočkog omladinskog centra, Omladine JAZAS-a Zaječar, Odreda izviđača „Đorđe Simeonović“ i Kik Boks kluba Zaječar, zasadili su sadnice javora koje će načiniti 100 sajtova ekološki odgovornim.\nAkcija je privukla pažnju komšija, stanara ulice, koji su sa oduševljenjem komentarisali i ispratili akciju – nekoliko njih je uzelo alat i pomoglo volonterima ili je pak uredilo prilaz svojim zgradama. Volonteri su još jednom pokazali aktivizam na delu. Skrenuli pažnju na ekološki odgovorno ponašanje i pokazali da svako može doprineti poboljšanju života u svojoj lokalnoj zajednicu uz samo malo volje i slobodnog vremena.\nKako bi osigurali da sadnja bude što uspešnija zaposleni u JKP “Kraljevica” su takođe učestvovali u akciji i pružili volonterima stručne sugestije prilikom sadnje.\nKampanja “klikni zeleno” se nastavlja i u narednom periodu, ostalo je još neusvojenih, a zasađenih stabala koje čekaju svoje vlasnike – veb sajtove čiju će emisiju ugljen dioksida apsorbovati.\n“Klikni zeleno” tim se zahvaljuje svima koji su, svako na svoj način, podržali ili učestvovali u kampanji. Podsećamo, sadnju prvih 100 sadnica finansira Ministarstvo životne sredine, rudarstva i prostornog planiranja kroz projekat „Ozelenimo Internet“ koji sprovodi Timočki Omladinski Centar.\nFotografije sa akcije možete pogledati u galeriji na našem sajtu.\naktivizam mladih, kik boks klub zaječar, Klikni Zeleno, kotlujevac, Ministarstvo životne sredine rudarstva i prostornog planiranja, odred izviđača Đorđe Simeonović, omladina jazas-a zaječar, ozelenimo internet, požarevačka ulica, program zaštite životne sredine, volonterska akcija, Zaječar


Sofija od danas predsjedava evropskim blokom\nSofija - Bugarska danas, prvi put od ulaska u članstvo EU, preuzima predsjedavanje evropskim blokom od Estonije.\nBugarska koja je najsiromašnija članica EU svoj šestomjesečni mandat počinje uz slogan "Jedinstvo je snaga".\nSofija je izrazila želju za podsticanjem konsenzusa, jedinstva i konkurentnosti, a poseban izazov predstavlja prevazilaženje postojećih nesuglasica oko izbjegličke krize.\nU svom programu, Bugarska navodi da će, pošto je nekoliko članica evropskog bloka odbilo sistem kvota za preseljaj azilanata, pokušati da pronađe održiv sistem za rješavanje imigracije.\nDijalog sa trećim zemljama kako bi se učrstio povratak imigranata kojima je odbijen zahtjev za azil i jačanje kontrola spoljnih granica neke su od regulativa koje predviđa bugarsko predsjedništvo EU na čelu sa premijerom Bojkom Borisovim.\nBugarsko predsjedništvo EU kao jedan od svojih prioriteta navodi i vraćanje pažnje evropskog bloka na zemlje zapadnog Balkana.\nMeđu skoro 300 sastanaka koji će biti organizovani tokom bugarskog predsjedavanja EU, nalazi se i specijalni samit EU 17. i 18. maja sa zemljama kandidatima za članstvo.\n"Evropski projekat neće biti okončan bez integracije Balkana", rekla je bugarski zvaničnik Liljana Pavlova.\nOsim navedenih pitanja, tokom bugarskog predsjedavanja očekuje se i početak odlučujuće faze pregovora o izlasku Velike Britanije iz članstva EU.\nBugarska mandat predsjedavajućeg EU predaje Austriji 1. juna


BPK-a Goražde prednjači u reformi socijalnog sektora!!!\nU povodu 03.decembra- Dana osoba sa invaliditetom, Premijer BPK-a Goražde Nazif Uruči i ministar za socijalnu politiku, zdravstvo, raseljena lica i izbjeglice Muhamed Hadžić organizovali su 04.12.2006.godine prijem za predstavnike goraždanskih udruženja koja okupljaju osobe sa invaliditetom. Prijemu je prisustvovala i direktorica Centra za socijalni rad BPK-a Goražde Alma Delizaimović.\nMada su, kako je naglašeno, svih 365 dana otvoreni za sva pitanja i probleme ove kategorije stanovništva BPK-a Goražde, prijem u povodu Dana osoba sa invaliditetom, pored čestitki i želja za uspješan rad, iskorišten je i za razgovor o problemima s kojima se susreću članovi ovih udruženja. Svi oni pohvalili su odličnu saradnju koju imaju sa resornim ministarstvom i Centrom za socijalni rad, koji im pomažu u rješavanju svakodnevnih problema i u ostvarivanju prava.\nReforma u socijalnom sektoru je u toku i BPK Goražde prednjači u odnosu na druge kantone po usvojenom zakonskim aktima i primjeni federalnih propisa iz sektora socijalne zaštite, ali i po brzini donošenja potrebnih rješenja za osobe sa invaliditetom.\nU 2006. godini, prema riječima direktorice Centra za socijalni rad Alme Delizaimović, blizu 1000 ljudi sa prostora ovog kantona ostvarilo je pravo na ličnu invalidninu i njene dodatke. Sva rješenja za civilne žrtve rata su završena i na reviziji su, a u ovom mjesecu njih preko 90% biće retroaktivno isplaćeni.\nPosebno zadovoljstvo predstavlja i činjenica da je, zahvaljujući podsticajnim sredstvima Službe za zapošljavanje, u 2005. i 2006. godini određen broj osoba sa invaliditetom po prvi put dobio posao u nekim od ovih udruženja, a ovakav trend zapošljavanja biće nastavljen i u narednoj godini.\nPredsjednica Udruženja za pomoć mentalno retardiranim osobama BPK-a Goražde Emira Hodžić ukazala je na potrebu ovog udruženja za uspostavu centra u kojem bi se okupljale osobe sa invaliditetom i gdje bi uz stručnu pomoć osobe sa umjerenom i težom retardacijom bile radno okupirane, te je zatražila pomoć resornih institucija za realizaciju ovog projekta.\nPremijer Uruči i ministar Hadžić naglasili su da podrška ovom projektu, kao i njima sličnim, u svakom slučaju, neće izostati, ali su izrazili rezervu po pitanju nedostatka stručnih kadrova za rad u ovom Centru, budući da je to jedan od razloga što centara ovakvog tipa u našoj zemlji ima veoma malo.


STUDENTSKA PROSTITUCIJA Osim novca, odjeće poznatih marki klijenti im često nude i 'bijelo'\nSigurno niste mislili da stvar može biti tako jednostavna, međutim, stručnjaci tvrde da gotovo zauvijek možemo ostati zaljubljeni, u fazi medenog mjeseca ili kako već zovete svoju romantičnu vezu, samo ako se pridržavamo ovog jednog pravila.\nOva dva mjeseca su kao stvorena za seks!\nParovi zbog ove navike i od seksa odustaju!\nSadašnji način života, u prijevodu brzi način života, utjecao je i na naše ponašanje među plahtama, siguran je Carl Honore. Novinar s londonskom adresom 2013. izdao je vodič za filozofiju pokreta usporavanja "Spori fiks" kako bi ukazao ljudima da jednostavno trebamo usporiti.\nŽelite seks, a frajeri bi se mazili\nZa većinu frajera seks je jedan od najvažnijih dijelova odnosa, dok žene više vole emocionalnu povezanot...ili?


U Boru su zbog neplaćenih komunalija dužniku zaplenjeni televizor, veš-mašina, sto i četiri stolice, kauč, dvokrilni orman i usisivač. „Zainteresovana lica mogu videti pokretne stvari koje su predmet prodaje na adresi izvršnog dužnika (objavljena je na internetu, prim. aut.) svakog radnog dana od 12 do 13 časova, a što je izvršni dužnik pod pretnjom zakonskih posledica u obavezi da dozvoli“, piše u zaključku o javnoj prodaji, koji je tipski u izvršnom postupku.\nDruga borska porodica je, takođe zbog komunalnog duga, ostala bez televizora, mikrotalasne, zamrzivača, frižidera, veš-mašine i usisivača. Domaćinstvu u Barandi su, zbog duga Ministarstvu poljoprivrede, zaplenjeni traktor, elevator za kukuruz, auto-prikolica i mešalice za beton. U Valjevu je bankarski dug na jednoj adresi pojeo: jedan viseći deo kuhinje, sudoperu sa radnom površinom, ugaonu štofanu garnituru, televizor, muzičku liniju, komodu, dva taburea, jedan stočić metal-staklo, trosed, fotelju, komodu drvo-staklo, štofani dvosed, trpezarijski sto i šest stolica. U Inđiji su, na ime bankarskog potraživanja od 1.400 evra, prodati veš-mašina i dva televizora pride.\nKoja je imovina prezaduženih građana zaštićena od zaplene, odnosno, šta izvršitelji ne smeju uzeti iz domaćinstva bez obzira na visinu dugovanja? Zakonska zaštita dužnika je do te mere restriktivna da je faktički nema. Naime, zapisano je da se zemljoradnicima mora ostaviti „do deset ari poljoprivrednog zemljišta“, ali se i to može oduzeti ako postoji hipoteka ili zaloga. Kad je o građanima reč, izvršitelji ne smeju da zaplene odeću, obuću i druge predmete za ličnu upotrebu, posteljinu, posuđe, neimenovani „deo nameštaja koji je potreban domaćinstvu“, šporet, frižider, peć za grejanje, hranu i ogrev za tri meseca. Takođe, nema zabrane na celokupnu mesečnu zaradu ili penziju. Država je zaštitila ordenje, medalje, ratne spomenice, druga odlikovanja i priznanja, lična pisma, rukopise i porodične fotografije. Nadrealno deluje zabrana zaplene kućnog ljubimca kad se zbog naplate dugovanja iz kuća odnose šporeti, veš-mašine, zamrzivači, kreveti…\nZa Željka Jurića, uglednog advokata iz Beograda, ovakav propis je zakon o žrtvama tranzicije.\n„To je način na koji se žrtve tranzicije lišavaju imovine, socijalne perspektive i mogućnosti da napreduju u životu“, smatra advokat Jurić. „U američkom ustavu postoji pravo na sreću, a ako ti to država ne omogućava, već reguliše urušavanje prava građana i njihove imovine, onda je to zakon i o stvaranju žrtava tranzicije i o žrtvama tranzicije. To potvrđuje socijalna struktura dužnika. Građani koji nemaju para da plate komunalije su u najnižem socijalnom položaju, ali se njihov dug uvećava kroz troškove izvršenja, kamate…“\nNeopravdano je uska lista stvari koje su izuzete od zaplene, ocenjuje Jurić i odbija da predloži šta bi u njoj sve moralo da bude. Kaže da je to pitanje praga siromaštva, koji bi trebalo da reguliše država.\nI Tramp je bankrotirao\n„Poverioca interesuje samo novac, a državu bi trebalo da zanimaju interesi i poverioca i dužnika“, naglašava Jurić. „Ako imamo socijalnu državu, onda ne možemo stare ljude izbaciti na ulicu. Ključ je u tome što se niko ne bavi delotvornim pravnim lekom koji bi efikasno zaštitio dužnika. To je najjednostavnije objasniti kroz nedavni primer žene koja je imala stan prekoputa Crkve Svetog Marka u Beogradu, ali je neko uz falsifikat o vlasništvu nad njenim stanom uzeo kredit od 150.000 evra, pa banka prodaje njen stan. Umesto da se izvršenje obustavi čim je policija podnela krivičnu prijavu zbog falsifikovanja, izvršenje je nastavljeno, a sud sporo radi u parnici koju je povela oštećena vlasnica stana. Njoj će na kraju, jednoga dana, država nadoknaditi štetu, ali tim novcem ona nikada više neće moći da kupi takav stan i život joj je trajno promenjen.“\nNije sporno da dugovi moraju da budu plaćeni, zaključuje advokat Jurić, ali kad smo pod sankcijama 30 godina, a sankcije traju i danas, onda država mora da vodi računa o socijalnom položaju ljudi, umesto da se razara nacija.\nUprkos neverovatnom siromaštvu u novijoj istoriji, država na građane svaljuje teret upropašćene ekonomije, korupcije, kriminala, nezaposlenosti… U toj funkciji se dokazao i surovi, pravno defektni propis o izvršenju, koji služi vlastima da se bave statistikom, brzim okončanjem postupaka i da mašu podacima o smanjenom broju predmeta, bez brige o posledicama olako sprovedene brzine. I bez osvrtanja na nemogućnosti građana da zaustave jednom pokrenuti točak izvršenja, iako u praksi poverioci veoma često nemaju čistu pravnu situaciju (npr. višestruka prodaja jednog stana).\nDok u svetu propise o kreditiranju građana prate propisi o rešavanju problema prezaduženih, Srbija je među malobrojnim zemljama bez takve kontrateže. Još se priprema zakon o ličnom bankrotu, ali iskustvo ukazuje na to da je veliko pitanje kakvog će kvaliteta biti. Skandinavske države imaju zakonski rok u kome se, pod vođstvom tutora za imovinu, građanin izvodi iz prezaduženosti i dovodi na „finansijsku nulu“ čak i kad ne otplati ni mrvu duga. Za vreme tutorstva ne može da ide na letovanje u inostranstvo, ne oslobađa se alimentacije, ali zakoni ne dopuštaju poveriocu da atakuje na uslove za život dužnika (od krova nad glavom do struje ili veš mašine), zato što socijalno-ekonomska regeneracija pojedinca donosi dobit i državi. Srbija je pružala takvu zaštitu građanima, istina – u 19. veku! U jeku navale kupovine kuća u Floridi zato što ne mogu biti zaplenjene, dok se pamte bankroti Donalda Trampa koji nisu remetili njegov dolazak za kormilo SAD, naše ekonomski iznureno građanstvo, posramljeno i poniženo, iz komšiluka vraća sakrivene usisivače ili radne stolove svoje dece čim prođe pošast zvana državni izvršitelj.\nSirotinjo, i vlasti si teška\nPre dva meseca, povodom Svetskog dana socijalne pravde, zaštitnik građana saopštio je da nam je stopa siromaštva 25,5 odsto. Prvi smo na toj listi u poređenju sa zemljama EU: u zoni relativnog siromaštva četvrtina građana mesečno prihoduje 15.400 dinara. Sa primanjima nižim od 11. 647 dinara po domaćinstvu 2016. godine imali smo 7,3 odsto stanovništva (apsolutno siromaštvo), a u ekstremnom siromaštvu je 3,6 odsto populacije. U riziku od siromaštva je 25,4 odsto građana, a čak 38,7 odsto je u riziku od siromaštva i socijalne isključenosti.\nмај 16, 2018 12:58 pm


Saša Pavlović - Snovi se ostvaruju, zar ne? - Sportske.net\nSaša Pavlović - Snovi se ostvaruju, zar ne?\nDanas će Saša Pavlović odraditi prvi trening sa Partizanom, njegovo dugo putovanje do kluba za koji je oduvek želeo da igra je završeno...\nSaša Pavlović je poklon sa neba za Partizan u ovoj situaciji, svakako najzvučnije ime koje će zaigrati u crno-belom, ali Srbin iz Crne Gore spušta loptu.\n"Nisam ja nikakva zvezda, od nedelje ću biti jedan od 12 igrača sa istim ciljem, da pobedimo", rekao je "Sportu" momak koji je preko Bara otišao u NBA ligu gde se zadržao 11 sezona.\nPregovori su trajali kratko, Pavlović je bio slobodan igrač, ovo je ostvarenje njegovih snova. Bodrio je Partizan u "Pioniru", ali ovo je potpuno drugačije, gotovo nestvarno, igraće za crno-bele.\n"Ovo je početak, biće vremena za euforiju, nadam se da ću i ja dati doprinos rezultatima kluba koji je dominantan na ovim prostorima", dodao je Pavlović.\nFinansijski uslovi ostaju tajna, ono što je otkrio njegov menadžer je da je Pavlović tražio mnogo manje nego što bi mogao da dobije bilo gde u Evropi, s obzirom na svoj renome i dugogodišnje iskustvo u NBA ligi.\nNjegova želja je bila da igra za Partizan jer je to dečački san, sada vidimo da se te nade ponekad ostvare.\nPodsetimo na kraju da je Saša za 11 godina u NBA ligi nastupao za Jutu, Klivlend, Minesotu, Dalas, Nju Orleans, Boston i prošle sezone za Portland. U najboljoj formi bio je u Kavsima, prosečno je u NBA ligi u karijeri postizao oko 5 poena po meču za oko 15 minuta koliko je igrao.\nOd leta je bez angažmana, za Partizan će debitovati u ABA ligi, dok će u Evroligi morati da sačeka meč protiv Reala u Madridu.


Albansko selo „fabrika marihuane“\nAlbansko selo „fabrika marihuane“\nAbansko selo Lazarat godišnje proizvodi 900 tona marihuane i „izveze“ narkotika u vrednosti od neverovatnih četiri i po milijarde evra, izjavio je u Tirani direktor italijanske policijske avijacije Stefano Bastani na zajedničkoj pres konferenciji sa generalnim direktorom albanske policije Hisni Burgajem, prenosi Televizija Crne Gore.\nItalijanska policijska avijacije je uključena u akciji otkrivanja parcela sa nasadima marihuane na teritoriji Albaniji. Fotografisanje je potvrdilo da su realne procene da se u selu Lazaratu proizvode 900 tona marihuane godišnje.\nKilogram kanabis sative, kupljen na veliko u ovom selu, prosečno košta oko 350 evra po kilogramu.\nLica koji prodaju drogu u selu dodaju dopunsku taksu, pa je narko švercerima nude po 500 evra za kilogram. Velike grupe, koje raspolažu čamcima i kamionima, drogu švercuju najčešće morskim putevima u Grčku i Italiju, gde ona dostiže cenu od oko 800 evra za kilogram.\nLazarat je selo u regionu Đirokastro na jugu Albanije i njegovim stanovnicima je uzgajanje droge najvažnija delatnost. Od ukupnog posla sa marihuanom u selu ostaje blizu pola milijarde evra.


Šta rade američki specijalci u martu u Srbiji - Sputnjik Srbija\nŠta rade američki specijalci u martu u Srbiji\n14:06 08.03.2018 (osveženo 14:07 08.03.2018) Preuzmite kraći link\nZa neke zemlje sve je stvar marketinga. Amerikanci vole da se čuje da njihovi specijalci vežbaju sa srpskim, ali postoje službe drugih zemalja koje o tome ne pričaju na sav glas. Naši specijalci i te kako idu u Izrael, idu i u Rusiju, ali zemlje domaćini ne žele da se o tome govori.\nPripadnici američke Komande za specijalne operacije Evropa (SOCEUR) i Specijalne antiterorističke jedinice Srbije učestvovaće u Združenoj kombinovanoj vežbi tokom ovog meseca, na raznim lokacijama u Srbiji, saopštila je Ambasada SAD u Beogradu.\nDavor Lukač, novinar „Foneta“, koji godinama prati problematiku odbrane i bezbednosti, kaže da održavanje takvih vežbi nije novost, da se srpski i američki specijalci sreću više puta godišnje, više od decenije.\n„SAJ ima odličnu saradnju sa američkim službama, pogotovo imajući u vidu da je, u vreme kada je Dragan Jočić bio ministar policije, sadašnji i tadašnji komandant ove jedinice Spasoje Vulović završio tromesečnu obuku u FBI. Dobio je diplomu njihove Akademije, dakle, prošao je sve njihove standarde koji se primenjuju u protivterorističkim borbama. Od tada FBI i američke specijalne jedinice imaju odličnu saradnju sa SAJ“, kaže Lukač.\nOslobađanje talaca i neutralisanje terorista — vežba pripadnika Federalne službe bezbednosti Ruske Federacije.\nMartovske vežbe biće treće redovne polugodišnje aktivnosti u okviru obuke ovog tipa. Fokus će biti na protivterorističkim operacijama na urbanom terenu, uključujući blisku borbu i vežbe sa oružjem. Sagovornik Sputnjika kaže da naši specijalci od američkih kolega mogu mnogo da nauče, imajući u vidu terorističke pretnje kojima su izložene SAD.\n„Proučavaju se novi metodi i postupci, nove pretnje i novi izazovi, novi načini dejstva terorista. To je ono što obični građani ne mogu lako da primete, ali pripadnici specijalizovanih službi kao što je SAJ itekako mogu to da nauče. Na primer, kako prepoznati ponašanje teroriste, koje nove metode i eksplozivne naprave koriste, kako ih prenose. Primer je novi upaljač za eksplozivnu napravu koji obični građani neće prepoznati, Amerikanci, kada ga prepoznaju, svim srodnim jedinicama pošalju uputstvo i pokažu kako izgleda“, objašnjava Lukač.\nOdgovarajući na pitanje zašto se toliko insistira upravo na saradnji sa američkim snagama i da li Ministarstvo unutrašnjih poslova Srbije ima sličnu saradnju sa takvim službama drugih zemalja, sagovornik Sputnjika kaže da je za neke zemlje sve stvar marketinga.\n„Amerikanci, odnosno Ambasada SAD voli da se o tome čuje, ali postoje službe drugih zemalja koje o tome ne žele da pričaju na sav glas, a to su Izraelci i Rusi. Naši specijalci i te kako idu u Izrael, idu i u Rusiju, ali zemlje domaćini ne žele da se o tome priča“, ukazuje Lukač.\nOn objašnjava da Izrael insistira na tome da se ta saradnja ne potencira, ali da ljudi iz naših specijalnih jedinica, uključujući i Upravu za obezbeđenje MUP-a, imaju dobru saradnju sa izraelskim kolegama. Oni odlaze na obuku u Izrael, ali i u Rusku Federaciju, vežbe nisu otvorene za javnost, ali kada pratite ovu oblast, nije teško doći do takvih informacija, tvrdi Davor Lukač.\neksplozivne naprave, specijalne jedinice, teroristi, vežbe, pretnje, saradnja, terorizam, SOCEUR, SAJ, FSB, Davor Lukač, Izrael, Srbija


Najopasnije zemlje za putovanje u 2019. godini | Travel Magazine\nNajopasnije zemlje za putovanje u 2019. godini\nObjavljeno 21. nov 2018. | 0 komentara\nZbog nestabilne političke situacije, pretnje od terorističkih napada, visoke stope kriminala, loše putne infrastrukture ili zdravstvenih rizika, neke zemlje sveta ne predstavljaju dobre destinacije za putovanja.\nUzimajući u obzir ove faktore, kompanije SOS International i Control Risks kreirale su Travel Risk Map – mapu zemalja rangiranih prema stepenu rizika za putnike u 2019. godini.\nSledeće godine putnici će apsolutno sigurno moći da se osećaju samo u nekoliko zemalja, a sve one se nalaze u Evropi. Prema mapi, ukoliko želite da se osećate potpuno bezbedno, treba da posetite Dansku, Finsku, Island, Luksemburg, Norvešku, Sloveniju i Švajcarsku.\nEksperti su mapu kreirali na osnovu više parametara – trenutne političke situacije i faktora kao što su terorističke pretnje, društveni nemiri, stopa kriminala, pa čak i rizik od kidnapovanja, koji postoji u nekim regionima, posebno u zemljama Afrike i Latinske Amerike. Rizik za putnike je stepenovan na sledeći način – beznačajan, nizak, srednji, visok i ekstreman.\nPodaci pokazuju da je Evropa najbezbedniji kontinent, budući da je rizik za skoro sve evropske zemlje nizak. Slična situacija je sa Severnom Amerikom i delovima Južne Amerike, Kinom, Japanom, Australijom, Novim Zelandom i pojedinim afričkim zemljama, kao što su Maroko, Senegal, Gana, Namibija i Bocvana.\nU pojedinim afričkim, azijskim i zemljama Južne Amerike rizik za putnike je srednji, visok i čak ekstreman. Posebno opasne oblasti su granični prelazi između Egipta i Izraela, Gaza, delovi Ukrajine i Centralnoafrička Republika.\nPutnici treba da budu veoma oprezni kada putuju u sledeće zemlje: Avganistan, Irak, Libiju, Mali, Somaliju, Južni Sudan, Siriju, Jemen. Zemlje u kojima su opasni pojedini regioni su: Alžir, Burkina Faso, Kamerun, Čad, Kongo, Egipat, El Salvador, Eritreja, Honduras, Obala Slonovače, Liban, Mauritanija, Meksiko, Mozambik, Nikaragva, Niger, Nigerija, Pakistan, Palestina, Papua Nova Gvineja, Ekvador, Indija, Filipini, Tadžikistan, Ukrajina, Venecuela.\nZemlje u kojima vrebaju najveći zdravstveni rizici (epidemije, loše zdravstvene usluge) su u mnogim afričkim zemljama u kojima je nekada medicinska zaštita nepostojeća. Ostale zemlje sa visokim zdravstvenim rizikom za putnike su Irak, Sirija, Avganistan, Severna Koreja, Haiti, Venecuela. Evropa, Severna Amerika i Australija se po ovom pitanju smatraju bezbednim.\nBezbednost na putu ne podrazumeva samo kvalitet putne infrastrukture, već i kvalitetne zakone koji propisuju ograničenja brzine, vezivanje zaštitnih pojasa i sl. Zemlje u kojima je bezbednost na putu na niskom nivou su brojne afričke zemlje, Saudijska Arabija, Oman, Iran, Kazahstan, Tajland, Vijetnam, Dominikanska Republika. Rizični su i putevi Rusije, Kine, Mongolije, Malezije, Mjanmara, Brazila, Bolivije, Paragvaja, Ekvadora i Gvatemale.\nViše o bezbednosnim rizicima na svetskim destinacijama saznajte na sajtu TravelRiskMap-a.


Ministar finansija RS u posjeti Novom Goraždu | 058.ba\nMinistar finansija RS u posjeti Novom Goraždu\n11. октобра 2019.\t058.ba\nNOVO GORAŽDE – Ministar finansija u Vladi RS Zora Vidović danas je posjetila opštinu Novo Goražde.\nMinistarka i načelnica opštine Novo Goražde Mila Petković razgovarale su o finansijskim problemima koji su u proteklom periodu zahvaljujući pomoći Ministarstva finansija i Vlade Republike Srpske, u određenoj mjeri rješeni. Ministarka je naglasila da opština Novo Goražde može i ubuduće očekivati značajnu finansijsku podršku u realizaciji svih važnih, kako infrastrukturnih, tako i ostalih projekata koji su u nadležnosti Ministarstva finansija.\nU razgovoru sa nečelnicom takođe je pohvalila način na koji se troše budžetska sredstva i izrazila zadovoljstvo činjenicom da se sve obaveze opštine isplaćuju redovno u predviđenim rokovima.\n“Vlada RS mora sa posebnim planom razvoja pomoći i pristupiti svim rubnim opštinama Republike, u koje spada i opština Novo Goražde” izjavila je ministarka Zora Vidović.\nNačelnica opštine Mila Petković rekla je da je zahvalna na posjeti ministra i da je ovo iskorak u saradnji opštine i Ministarstva finansija.\n“Izrazila bih zahvalnost Vladi Republike Srpske i Ministarstvu finansija, koji su kad je najviše trebalo, pomogli da se prevaziđe naslijeđena katastrofalna finansijska situacija, i što će ubuduće pomagati daljem razvoju opštine Novo Goražde” izjavila je Mila Petković.


Status Kosova: šta je moguće -- šta ne\n«Nadam se da je 2006. - godina odluke o statusu Kosova» izjavio je u Vašingtonu lider Demokratske partije Kosova, Hašim Tači. Nasuprot tome, politički analitičar Obrad Kesić upozorio je da je prerano rešavati pitanje statusa dok se ne reše osnovna praktična pitanja života srpskog stanovništa na Kosovu.\nTači i Kesić učestvovali su u panel raspravi pod nazivom: Status Kosova, šta je moguće a šta ne?», u organizaciji vašingtonskog Instituta za mir.\nHašim Tači izjavio je da je Priština spremna na kompromise u toku pregovora, ali da smatra da je nezavisnost njihov jedini mogući ishod. Srbija i Kosovo mogu da postanu odlični susedi ali više ne mogu da žive «u istoj kući», rekao je lider Demokratske partije Kosova. On je dodao da je nezavisnost, kojom bi bila zadovoljena volja većinskog stanovništva, rešenje koje bi dovelo do uspostavljanja stabilnosti u regionu i omogućilo da Srbija i Kosovo nastave put ka EU što je njihov zajednički cilj.\nTači je naglasio da kosovske vlasti, kako dobijaju sve veća ovlašćenja, nastoje da zaštite srpsko stanovništvo i, umesto teritorijalne podele, kojoj se Priština protivi, integrišu ga u kosovsko društvo. Zbog namere da rade na integrisanju stanovništva i promovisanju slobode kretanja i uzajamnog poverenja, kosovske vlasti takodje nisu sklone ideji davanja ekstrateritorijalnog statusa srpskim crkvama i manastirima, rekao je Tači, ali je dodao da to pitanje treba da se posebno prouči. On je naglasio da je Kosovo jedinstven slučaj i da njegova nezavivnost neće postaviti presedan u medjunarodnim odnosima.\nNasuprot tome, Obrad Kesić, analitičar organizacije TSM Global Consultants veruje da bi nezavisnost Kosova postavila presedan, dugoročno gledano uzdrmala stabilnost regiona, i dovela do jačanja radikalnih snaga u Srbiji. Kesić je podsetio na loše uslove pod kojima žive Srbi na Kosovu, pre svega lošu bezbednost i nedostatak slobode kretanja, i naglasio da su kosovske vlasti propustile priliku da stvore poverenje kosovskih Srba.\nPitanje statusa za neko vreme treba staviti u stranu, i umesto toga fokusirati se na praktična pitanja i kompromise kojima bi se pobljšao položaj srpske manjine, posebno njena bezbednost i sloboda kretanja, i ponovo izgradilo poverenje, rekao je Obrad Kesić.\nKesić: Problem je što kosovski politički lideri nisu zadobili poverenje Srba na Kosovu, pre svega zbog nedostatka elementarne fizičke bezbednosti, nedostatka osnovnih gradjanskih i ljudskih prava za Srbe na Kosovu Kosovu, koji žive u enklavama, bez slobode kretanja, više od 200.000 ljudi je raseljeno u izbegličkim kampovima u Srbiji. Zato treba naći rešenje koje ne zadovoljava aspiracije samo jednog naroda nego je najbolja šansa za trajni mir i bezbednost za sve narode regiona, koje zadovoljava želju Albanaca da imaju svoju samoupravu ali i činjenicu da medjunarodna zajednica ne sme da okrene ledja multietničkim zemljama radi jednostavnih rešenja.\nOn je ukazao da u Srbiji nema lidera spremnog da zbog medjunarodnog pritiska pristane na nezavisnost Kosova, ali je nagovestio i da je EU sklona da odloži pitanje statusa i sačeka da vidi kako napreduje razvoj demokratizacije u Srbiji, civilnog društva i zaštite manjina na Kosovu.


Obustavljen postupak radi pregleda „oslobađajućeg materijala“ | Republika Srpska\nNaslovna Vijesti Obustavljen postupak radi pregleda „oslobađajućeg materijala“\nObustavljen postupak radi pregleda „oslobađajućeg materijala“\nPretresno vijeće haškog Tribunala obustavilo je do 22. septembra postupak protiv nekadašnjeg predsjednika Republike Srpske /RS/ Radovana Karadžića, zbog pregleda materijala za koji je i Tužilaštvo procijenilo da „možda spada u oslobađajući“.\nRiječ je o 1 072 predmeta na oko 5 740 stranica – javlja dopisnik Srne.\nKaradžić je tražio da se postupak protiv njega suspenduje na 12 dana, rekavši da je Tužilaštvo Haškog tribunala prekršilo obavezu o objelodanjivanju materijala. Pretresno vijeće ocijenilo je da je u interesu pravde da se postupak obustavi, ali na pet radnih dana, odnosno od sutra popodne do iduće srijede, 22. septembra.\nOdbrana je u podnesku istakla da joj je objelodanjen „važan oslobađajući materijal o jedinicama Armije BiH, uključujući identifikaciju lokacija koje su bile legitimni vojni ciljevi širom Sarajeva“.\nOdbana citira, primjera radi, da dokumenti potvrđuju da se „komanda Prvog korpusa nalazila u podrumu bivše diskoteke ’LSG’ u Ulici Danijela Ozme broj 4, da je Četvrta motorizovana brigada bila smještena u pošti u Hrasnom, blizu supermarketa i česme, Druga motorizovana brigada je bila blizu zabavišta, a vojnici su bili smješteni u osnovnima školama Hasan Brkić, Nikola Tesla u Dobrinji“ i drugim osnovnim školama.\n„Sve su te lokacije bile legitimni vojni ciljevi i nalaze se na području za koje Tužilaštvo kaže da je bilo meta ’neselektivnog granatiranja’“, navodi se u podnesku i dodaje da se mnogi drugi materijali odnose na naoružanje i municiju koje je imala Armija BiH.\nOdbrana zapaža da je Tužilaštvo, dok su svjedočili raniji svjedoci o incidentima u Sarajevu, „sjedilo na informacijama koje pokazuju da je Armija BiH imala svoje štabove u školama i zabavištima širom Sarajeva“.\nIstiče se da se ovaj materijal, koji su srpske vlasti u decembru 2009. godine zaplijenile u stanovima Dragomira Pećanca i Milorada Pelemiša u Beogradu, u posjedu Tužilaštva nalazi od januara ove godine, a odbrani je objelodanjen 31. avgusta.\nPrilikom djelimičnog pregleda odbrana je utvrdila da ti dokumenti jesu „koristan oslobađajući materijal“ i zatražila obustavu postupka prije nego što budu saslušani svjedoci Bakir Nakaš, nekadašnji vojni posmatrač UN Frensis Roj Tomas i komandant Unprofora general Majkl Rouz.\nSudsko vijeće je naložilo da se, prije prekida suđenja, danas i sutra saslušaju bivši upravnik sarajevske Državne bolnice Bakir Nakaš i Alma Mulaosmanović-Čehajić, za koje će optuženi moći da traži da ponovo dođu radi ispitivanja.


Djordjević sa ruskim episkopom Serafimom: Novi srpski patrijarh da stoluje u Peći | Novinska agencija Beta\nPOLITIKA | 27.01.2021 12:05 > 27.01 12:05\nDjordjević sa ruskim episkopom Serafimom: Novi srpski patrijarh da stoluje u Peći\nPredsednik pokreta Oslobodjenje Mladjan Djordjević i episkop istrinski Serafim, vikarni episkop patrijarha Moskovskog i cele Rusije Kirila, složili su se, tokom razgovora u Moskvi, da je "važno da novi srpski patrijarh ima čvrst stav po pitanju Kosova i Metohije i dobrih odnosa sa Ruskom pravoslavnom crkvom (RPC)", saopštilo je danas Oslobodjenje.\n"Zbog toga sam na sastanku još jednom ponovio inicijativu da novi srpski patrijarh sedište prebaci, odnosno vrati, u Peć. Smatram da bi patrijarh time značajno doprineo naporima za zaštitu srpskog naroda, srpske baštine i uopšte srpskog prisustva na Kosovu i Metohiji", rekao je Djordjević.\nDjodjević je, u sinoćnjem razgovoru, ocenio i da bi se "vraćanjem sedišta SPC u Peć poslala i nedvosmislena poruka svim faktorima koji promovišu nezavisnost takozvanog Kosova u Srbiji i van nje, da se Srbija i njena Crkva nikada neće odreći Kosova i Metohije".\n"Kroz celu srpsku istoriju, u najtežim trenucima, Crkva je uvek bila uz svoj narod i vernike, ili na njihovom čelu. Čuvala ih je i bila im glavni oslonac u borbi za opstanak i slobodu. Baš zbog te istorijske misije, SPC danas mora da bude uz Srbe u južnoj srpskoj pokrajini i zbog toga srpski patrijarh – arhiepiskop pećki, mora da stoluje u Pećkoj patrijaršiji, istorijskom sedištu naše duhovnosti", istakao je Djordjević.\n"Episkop Serafim je podržao ideju vraćanja sedišta patrijaršije u Peć i zahvalio se Djordjeviću na toj važnoj inicijativi, pružajući pritom punu podršku srpskom narodu da istraje na Kosovu i Metohij", prenelo je Oslobodjenje.\nU saopštenju se precizira da je Djordjević episkopa Serafima upoznao sa trenutnom situacijom u Srbiji i naročito SPC posle smrti mitropolita Amfilohija i patrijarha Irineja.\nTakodje ga je upoznao i sa "pokušajima Albanaca da srpsku kulturnu baštinu na teritoriji Kosmeta prikažu kao svoju, zbog čega je od suštinske važnosti da se spreči članstvo takozvanog Kosova u UNESKO i UN".\nDjordjević je, kako navodi Oslobodjenje, u službenoj poseti Moskvi, gde učestvuje na medjunarodnoj konferenciji o Kosovu i Metohiji, a u toku boravka će imati više sastanaka u Ruskoj dumi, državnoj administraciji i RPC.\nNovi srpski patrijarh trebalo bi da bude izabran na Saboru SPC koji počinje 18. februara u Beogradu.


Solarni paneli napajaju velike aerodrome ? Vrlo moguće ! - EkoSpark\n» Solarni paneli napajaju velike aerodrome ?!\nTačno je, tragovi kondenzacije iza putničkih mlaznjaka jesu deo doprinosa globalnom zagrevanju, ali u okviru svoje zemaljske infrastrukture mnogi aerodromi postaju uslovno rečeno sve “zeleniji”.\nPrimer : Sistem solarnih panela na Međunarodnom aerodromu u Denveru proizvodi do 50% električne energije potrebne za sistem eskalatora i liftova.\nU sklopu ovogodišnjeg obeležavanja Dana Planete Zemlje putnici su na Sijetl-Takoma Međunarodnom Aerodromu mogli da dobiju besplatne savete za recikliranje u svojim domovima, besplatne torbe za kupovinu deljene su na Međunarodnom Aerodromu u Denveru a na aerodromu Bostonu promoteri su delili besplatne razglednice uz buket divljeg cveća.\nTokom celog meseca aprila koji je proglašen Mesecom Planete Zemlje, veliki aerodromi širom SAD utrkivali su se u objavljivanju sopstvenih koraka u cilju recikliranja, smanjenja produkcije čvrstog otpada, primene vozila sa hibridnim pogonom, mera za unapređenje kvaliteta vazduha kao i drugih konkretnih akcija. U svemu ovome, pojavio se više nego zanimljiv i perspektivan koncept koji bi omogućio ovim gigantskim aerodromima da u doglednoj budućnosti primenom solarne energije i vetra postanu energetski autonomni bez potrebe za priključenje na javnu elektro-mrežu. Neki od aerodroma u SAD su već počeli sa instaliranjem opitnih sistema i postigli su više nego zapažene rezultate.\n2007. godine, Međunarodni Aerodrom u San Francisku instalirao je više od 2 800 solarnih panela na krovu Terminala 3. Vidljivi iz malog voza koji putuje između terminala, ovi solarni paneli generišu mali procenat ukupnih potreba aerodroma za električnom energijom ali i to je dovoljno za proizvodnju struje potrebne za sva sredstva dnevne rasvete instalirane u Terminalu 3. Uprava aerodroma je zadovoljna rezultatima ovog prvog “izleta” u solarnu energiju i najavljuje nove planove za integraciju solarne energije, po mogućnosti i snage vetra, u Terminal 2 koji se trenutno proširuje.\nSlika 2. Kompjuterski prikaz Međunarodnog Aerodroma u San Francisku\n2008. godine, na sebe je počela da skreće pažnju “solarna šuma” koja je nikla u neposrednoj blizini južne zone za preuzimanje prtljaga na aerodromu u Long Biču u Kaliforniji. Šest solarnih “stabala” su u stvari čelični stubovi sa ugrađenim tzv. fotovoltnim panelima pojedinačnog promera od približno 2.70 x 2.70 metara sa ugrađenim sistemom koji im omogućava da se okreću i naginju kako bi pratili kretanje Sunca. Ova “šuma” je još uvek samo test projekt koji obezbeđuje svega 10 procenata ukupne potrošnje električne energije na ovom aerodromu ali njegov PR menadžer najavljuje da će u sklopu izgradnje novog parkinga na aerodromu u Long Biču sistem solarne energije biti integralni deo projekta. Osim toga, postavljeni su bilbordi koji predstavljaju ovaj projekat i upućuju putnike na sve ono što sami mogu da urade kod kuće da bi i oni doprineli uštedi energije.\nAvgusta prošle godine, Međunarodni Aerodrom u Denveru instalirao je prostrano polje solarnih panela snage 2 megavata na površini od 3 hektara južno od ulaza na glavni terminal. Već sada više od 9 200 solarnih panela prati putanju Sunca i proizvodi do 50 procenata električne energije potrebne za fukcionisanje opterećenog transportnog sistema za kretanje putnika na terminalima.\nMeđunarodni Aerodrom Fresno Josemajti je prošlog juna pustio u rad solarni energetski sistem koji obuhvata 12 000 panela na površini od 8 hektara za koju razvojni sektor aerodromske uprave nije mogao da nađe bolju primenu a njegov ekonomski sektor već sada saopštava da je aerodrom ostvario uštede veće od predviđenih. Zahvaljujući instaliranom solarnom polju koje aerodromu obezbeđuje polovinu potrebne električne energije, 1.3 miliona dolara je ostalo na njihovom računu a troškovi za potrošeniu struju proračunati su na manje od million dolara za celu godinu.\nPre dve godine, na Međunarodnom Aerodromu u Oklandu instaliran je solarni sistem snage 756 kilovata koji proizvodi 5 procenata potrebne električne energije. Zvaničnici aerodromske uprave priznaju da su ideju donekle “prekopirali” od najvećeg kargo operatera na ovom aerodromu, kompanije FedEx, koja je još 2004. godine odobrila i sprovela postavljanje solarnih panela na krovovima svojih hangara i administrativne zgrade čime je izgrađen autonomni energetski sistem kapaciteta 904 kilovata koji generiše 80 procenata struje za sopstvene potrebe.\nNi južnjaci nisu bili letargični po ovom pitanju. Međunarodni Aerodrom Ostin-Bergstrom u Ostinu u saveznoj državi Teksas već sada ima dva seta polja solarnih panela. Prvo polje postavljeno je još 1998. godine u blizini kargo terminala, dok je drugo instalirano 2000. godine u taksi-zoni, gde ovi paneli ne samo da proizvode energiju, već prave i hladovinu za taksiste i njihova vozila. Već sada se diskutuje o postavljanju 8 hektara velikog polja solarnih panela kao poligona za testiranje raznih fotovoltnih tehnologija.\nPo do sada navedenom reklo bi se da su solarni energetski sistemi jedino efikasno rešenje u smislu primene alternativnih izvora energije, ali nije tako. Snaga vetra takođe se može koristiti a primer za to je Bostonski Međunarodni Aerodrom Logan, gde od prošle godine funkcioniše demonstracioni sistem za proizvodnju električne energije snagom vetra i čuje se šum 20 turbina visine skoro dva metra. U ovom slučaju, ne radi se o turbinama montiranim na stubove već je primenjen novi praktičniji dizajn usled čega prilično podsećaju na avionske propelere,a postavljene su na krov glavne zgrade aerodromske uprave gde proizvode manje količine električne energije. PR menadžeri aerodroma Logan podsećaju da se radi o opitnom sistemu koji je trebalo da testira otpornost turbina na vremenske uslove karakteristične za saveznu državu Masačusets. Pokazale su se prilično dobro, zamenjeno ih je svega 5 zbog kvarova izazvanih prodiranjem kišnice u mehanizam, ali veoma je bitno da sneg nije predstavljao problem i već se razmatra postavljanje novih turbina na neke druge objekte kompanije Massport koja operiše sa aerodroma Logan i koja je upravo i postavila ove prve turbine na svoje krovove.\nAerodromi poput ovog ogromni su potrošači energije što dodatno stimuliše eksperimente sa solarnim poljima i turbinama za pretvaranje snage vetra u el. struju\nUspeh ovih i drugih projekata, postojanje subvencija za primenu obnovljivih energetskih resursa, podsticajni programi i stimulativne donacije podstiču menadžmente američkih aerodroma da rade na implementaciji projekata i mera koje imaju za cilj dobrobit prirode što znači i zdraviji život ljudi. Tako npr. Uprava aerodroma u Los Anđelesu vrši istraživanja u cilju donošenja odluke kako iskoristiti više od 6 800 hektara zemlje koju poseduje u blizini Palmdejla, a jedna od opcija je da se nekoliko hiljada hektara iskoristi za razvoj postrojenja za proizvodnju električne energije primenom solarne energije ili energije vetra. U saveznoj državi Oregon nalazi se aerodrom Roug Veli Internešnl-Medford čiji razvojni menadžeri prate ostvarene rezultate ovih programa implementiranih na američkim aerodromima i pripremaju master-planove za sopstvene projekte jer, kako kažu, sebe smatraju delom drugog talasa koji očekuje još bolje rezultate; u tom cilju uprava ovog aerodroma aplicirala je za subvencije za izgradnju solarnih sistema koji ne samo da bi proizvodili električnu energiju potrebnu njihovom aerodromu već bi i “ponekad obrtali strujomere unazad”, čime su duhovito nagovestili mogućnost sistema da dopunjava kapacitet javne elektro-mreže.


Izbeglice pokušavaju da se spasu u Mediteranu\nPolitike satanizacije dovele su do brojnih kršenja ljudskih prava 2017. godine navodi nevladina organizacija Amnesti internešenal (Amnesty International) u svom godišnjem izveštaju objavljenom danas, u kome se posebno proziva politika Evrope i američkog predsednika Donalda Trampa u vezi imigracije i prihvata izbeglica.\n"Tokom cele 2017. godine milioni ljudi širom sveta osetili su gorke plodove politika satanizacije", navela je ova organizacija u izveštaju.\nOrganizacija Amnesti je zamerila "vođama najbogatijih zemalja" njihov pristup migrantskoj krizi navodeći da to ide "od izbegavanja do najobičnije bezosećajnosti".\nU Evropi su, prema oceni Amnestija, vođe odlučile da im je "praktično sve dozvoljeno da spreče izbeglice da stignu do obala kontinenta".\nPoziva se na nedavne izbore u Austriji, Francuskoj, Nemačkoj i Holandiji gde su neki kandidati nastojali da pretoče socijalna i ekonomske teškoće u ogorčenost prema migrantima.\nSalil Šeti, generalni sekretar Amnestija je u predstavljanju izveštaja kritikovao američkog predsednika Donalda Trampa koji je od svog izbora imao više pokušaja da nametne ukaz protiv imigracije, što su sudovi više puta suspendovali. Izveštaj je prvi put predstavljen u SAD.\nNavodi se da je predsednik Tramp preduzeo akcije kojima se krše ljudska prava u zemlji i inostranstvu, kao i njegovu zabranu putovanja uvedenu neposredno pošto je preuzeo dužnost kao potez mržnje.\n"To je predsednik koji je u prvim mesecima svog mandata zaista rekao da odobrava primenu torture, i možete da zamislite šta to znači za vlade u svetu koje u velikoj meri primenjuju torturu", rekao je Šeti pred novinarima u Vašingtonu.\nOrganizacija je u svom izveštaju osudila kampanju etničkog čišćenja koja se sprovodi protiv Rohindža u Mijanmaru, i koja je dovela do egzodusa 655.000 ljudi.\n"Ta epizoda ostaće zapisana u istoriji kao još jedan primer nemoći međunarodne zajednice da reše situacije koje dovode do najvećih masovnih zločina", ocenila je ova nevladina organizacija.\nAmnesti se takođe osvrnuo na zastrašujući broj civilnih žrtava u oružanim sukobima, navodeći humanitarnu katastrofu koja se odvija u Jemenu, ubijanja u Siriji i Iraku, nasilno raseljavanje stanovništva u Južnom Sudanu.\n"U nekim slučajevima strane u sukobu koje razaraju planetu se ni ne trude da održe ni privid poštovanja svojih obaveza", navodi se u izveštaju.\nU izveštaju se zamera vladama da su iskoristile zabrinutost vezanu za terorizam da dovedu u pitanje ravnotežu izmedju vlasti države i pojedinačnih sloboda. Navodi se kao primer Francusku koja je ukinula vanredno stanje posle dve godine i to tek kada je u novi zakon uvela brojne odredbe iz tog vanrednog stanja.\nPozdravlja se pokret #MeToo i marševi organizovani povodom Međunarodnog dana žena da se skrene pažnja "strašnom obimu seksualnih napada i uznemiravanja".\nKada je reč o internetu, Amnesti navodi da ima malo raspoloživih sredstava da se regulišu tekstovi preko interneta, gde postoji "takoreći neogranićena mogućnost za podsticanje na mržnju i nasilje" i ukazuje na odgovornost onlajn kompanija.\n"Lavina uvreda objavljena onlajn, posebno kada je reč o ženama, podsticanje na mržnju protiv manjina, nailazi na mlak i nekoherentan odgovor kompanija koje upravljaju društvenim mrežama", kao i država, navodi ova nevladina organizacija za odbranu ljudskih prava.\nU zaključku podseća se da će ove godine biti obeležena 70. godišnjica Univerzalne deklaracije o ljudskim pravima, a da Amnesti još ne može da smatra da je bilo koje od osnovnih ljudskih prava u potpunosi ispunjeno.\n"Treba da se uzdignemo protiv ovih strategija satanizacije i da naprotiv izgradimo strategije solidarnosti", navodi Amnesti internešenal.


Italija će se boriti za ukidanje sankcija Rusiji - 10.02.2019, Sputnik Srbija\nVlada Italije namerava da se bori za revidiranje antiruskih sankcija, izjavio je potpredsednik Vlade Italije i lider „Pokreta pet zvezdica“ Luiđi di Majo za... 10.02.2019, Sputnik Srbija\nrusija, vesti, svet, italija\nVlada Italije namerava da se bori za revidiranje antiruskih sankcija, izjavio je potpredsednik Vlade Italije i lider „Pokreta pet zvezdica“ Luiđi di Majo za agenciju Ansa.\nDi Majo je naglasio da režim sankcija Moskvi nanosi značajnu štetu italijanskoj privredi. Prema njegovim rečima, ako u državi postoje kompanije koje imaju velike gubitke zbog antiruskih sankcija, to znači da treba revidirati sankcionu politiku.\n„Protiv antiruskih sankcija se borimo i borićemo se, ali ne zato što volimo Ruse ili Amerikance, već zato što se borimo za interese Italije“, istakao je potpredsednik Vlade Italije.\nVlada Italije, koju čine partije „Liga“ i „Pokret pet zvezdica“, uvrstila je ukidanje antiruskih ekonomskih sankcija u svoj program. U dokumentu se navodi da Moskva nije pretnja, već sve značajniji trgovinsko-ekonomski partner Rima.


Bayer kroz preuzimanje Monsanta, gradi vodeću kompaniju u oblasti poljoprivrede. - Bayer Srbija\nBayer kroz preuzimanje Monsanta, gradi vodeću kompaniju u oblasti poljoprivrede.\nInovativna i integrisana rešenja za sledeću generaciju razvoja poljoprivrede:\nGotovinska ponuda od 122 dolara po akciji, po kojoj je vrednost kompanije Monsanto 62 milijarde dolara, predstavlja direktno ostvarivu, sigurnu vrednost i značajna je premija za akcionare kompanije Monsanto. Ova akvizicija za cilj ima stvaranje vodeće integrisane poljoprivredne kompanije sa širokom paletom proizvoda i izuzetnim sistemom istraživanja i razvoja koji donosi vredna i inovativna rešenja poljoprivrednicima. Ishod pomenutog preuzimanja nagoveštava fascinantan potencijal za uvećanje vrednosti uz konstantan rast zarade po akciji na nivou srednjeg jednocifrenog procenta u prvoj godini nakon zatvaranja, i dvocifrenog procenta nakon toga. Očekivana je ukupna sinergija od oko 1,5 milijardi dolara nakon tri godine, uz dodatne integrisane dobrobiti od ponude u narednim godinama. Snažno generisanje slobodnog gotovinskog toka omogućiće brzo smanjenje nivoa zaduženosti nakon preuzimanja.\nAkvizicija Monsanta učvrstiće kompaniju Bayer u svim segmentima delovanja, na vodećoj poziciji globalne, inovacijama posvećene Life Science kompanije.\nLeverkuzen, 23. maj 2016. – Kao odgovor na dodatne tržišne spekulacije i pitanja interesnih grupa, kompanija, Bayer javno obelodanjuje sadržaj svoje privatne ponude za preuzimanje kompanije Monsanto. Kompanija Bayer dala je gotovinsku ponudu za preuzimanje svih izdatih akcija i akcija u opticaju iz paketa običnih akcija kompanije Monsanto po ceni od 122 dolara po akciji, ili u ukupnoj vrednosti od 62 milijardi dolara. Ova ponuda, izdata na osnovu pisanog predloga kompanije Bayer kompaniji Monsanto od 10. maja 2016. godine, predstavlja značajnu premiju od:\n- 37 odsto na cenu akcija kompanije Monsanto na zatvaranju od 89,03 dolara od 9. maja 2016. godine\n- 36 odsto na prosečnu ponderisanu cenu akcija u poslednja tri meseca\n- 33 odsto na prosečnu ponderisanu cenu akcija u poslednjih šest meseci\n- Pokazatelj EBITDA u poslednjih 12 meseci uvećan je 15,8 puta od 29. februara 2016. godine\nPreuzimanje kompanije Monsanto nameće se kao pravi potez u nameri da se očuva pozicija lidera u oblasti poljoprivrede, i dodatno ojača Bayer kao Life Science kompanija. Pored navedenog, ova akvizicija osnažiće poziciju Bayera na polju dugoročnog rasta. Od ove kombinacije se očekuje da akcionarima kompanije Bayer donese rast zarade po akciji na nivou srednjeg jednocifrenog procenta u prvoj godini nakon zatvaranja, i dvocifrenog procenta nakon toga. U početku, kompanija Bayer očekuje godišnji prihod od zarada od ukupne sinergije od oko 1,5 milijardi dolara posle tri godine, plus dodatne integrisane benefite od ponude u narednim godinama.\n„Oduvek smo poštovali poslovanje kompanije Monsanto i delili njihovu viziju stvaranja integrisane kompanije za koju verujemo da je u stanju da generiše znatnu vrednost za akcionare obe kompanije“, rekao je Verner Bauman, generalni direktor kompanije Bayer AG. „Zajedno bismo izvukli korist od pojedninačnih stručnosti obe kompanije kako bismo stvorili vodećeg igrača u oblasti poljoprivrede sa izuzetnim mogućnostima za inovacije koje će koristiti poljoprivrednicima, potrošačima, našim zaposlenima i zajednici u kojoj poslujemo“.\nOva transakcija okupila bi vodeće platforme, Seeds & Traits (Semena i karakteristike semena), Crop Protection (Zaštita bilja), Biologics i Digital Farming pod jednim krovom. Konkretno, kombinovana kompanija imala bi koristi od vodeće pozicije Monsanta u okviru platforme Seeds & Traits i široke proizvodne linije kompanije Bayer u okviru platforme Crop Protection, u pogledu sveobuhvatnog spektra indikacija i zaštite biljaka. Kombinacija bi takođe bila zaista komplementarna sa geografske tačke gledišta, s obzirom na znatno proširenje dugoročnog prisustva kompanije Bayer u Severnoj i Južnoj Americi, i njenu poziciju u Evropi i Aziji, odnosno Pacifiku. Kupci obe kompanije bi imale koristi od širokog portfolija proizvoda i razgranatog sistema istraživanja i razvoja.\n„Kompanija Bayer posvećena je pružanju mogućnosti poljoprivrednicima da održivo proizvode bezbednu i pristupačnu hranu namenjenu prehrani sve brojnije svetske populacije“, rekao je Lajam Kondon, član Upravnog odbora kompanije Bayer AG i rukovodilac divizije Crop Science. „Suočeni smo sa složenim izazovima poslovanja u svetu ograničenih resursa, sa sve većim klimatskim nestabilnostima; postoji jasna potreba za inovativnim rešenjima koja će unaprediti sledeću generaciju poljoprivrede. Pružajući podršku poljoprivrednicima svih veličina na svim kontinentima, kombinovana kompanija pozicioniraće se kao poželjan partner za istinski integrisana, superiorna rešenja.“\nU sklopu predložene transakcije, kombinovana kompanija bi obezbedila atraktivne mogućnosti zaposlenima u obe pojedinačne kompanije, uz organizovanje globalnog komercijalnog sedišta platforme Seeds & Traits u Severnoj Americi u Sent Luisu u državi Misuri, globalnog sedišta platforme Crop Protection i divizije Crop Science u Monhajmu u Nemačkoj, i važno prisustvo u Duramu u Severnoj Karolini, kao i na mnogim drugim lokacijama širom SAD i sveta. Platforma kombinovane kompanije, Digital Farming, bila bi u blizini San Franciska u Kaliforniji.\nKompanija Bayer je na osnovu, dosadašnjih razgovora sa finansijerima na visokom nivou, sigurna u svoju sposobnost da finansira transakciju uz podršku svojih banaka, BofA Merrill Lynch i Credit Suisse. Ponuda nije predmet posebnih uslova finansiranja. Kompanija Bayer namerava da finansira transakciju kombinacijom duga i direktnog kapitala. Očekivani kapital predstavlja oko 25 odsto vrednosti kompanije u transakciji, za koju se očekuje da bude podignuta prvenstveno kroz ponude prava.\nSnažno generisanje novčanih tokova kombinovane kompanije, kao i evidencija kompanije Bayer o disciplinovanom smanjenju nivoa zaduženosti nakon velikih akvizicija, omogućila bi brzo smanjenje duga nakon preuzimanja. Pomenuto je u skladu sa ciljem kompanije Bayer u pogledu procene investicije odmah nakon zatvaranja transakcije i dugoročnom posvećenošću kompanije, održavanju „A“ kategorije kreditnog rejtinga. Kompanija Bayer ima uspešnu istoriju rada sa organima državnih vlasti na globalnom nivou u cilju obezbeđivanja neophodnih zakonskih odobrenja i ima veliko iskustvo u integrisanim preuzimanjima iz poslovne, geografske i kulturne perspektive.\nUpravni i nadzorni odbor kompanije Bayer jednoglasno su usvojili predlog i u potpunosti su posvećeni realizaciji transakcije. Kompanija Bayer je spremna da odmah nastavi sa detaljnom proverom poslovanja, pregovorima i brzim zaključivanjem dogovora o transakciji. Transakcija će biti predmet uobičajenih uslova zatvaranja.\nBofA Merrill Lynch i Credit Suisse biće glavni finansijski savetnici kompanije Bayer i pružiće podršku u finansiranju transakcije; kompanija Rothschild zadržana je kao dodatni finansijski savetnik. Pravni savetnici kompanije Bayer su Sullivan & Cromwell LLP (spajanje i akvizicije) i Allen & Overy LLP (finansiranje).\nKompanija Bayer je globalna kompanija čija je osnovna delatnost u oblasti- Life Science (nauka o životu). Shodno tome, Bayer deluje u sferi brige o zdravlju kao i u oblasti poljoprivrede. Proizvodi i usluge kompanije Bayer osmišljeni su da pomognu ljudima kroz poboljšanje kvaliteta života. U isto vreme, cilj Grupe je da stvara i uvećava vrednost kroz inovaciju, rast i prepoznavanje novih mogućnosti za ostvarivanje uspešnog poslovanja. Bayer je kompanija posvećena principima održivog razvoja i kao korportivni građanin predana je svojim društvenim i etičkim odgovornostima. U 2016. fiskalnoj godini, Grupa je imala oko 115.200 zaposlenih i promet od 46,8 milijardi evra. Kapitalna ulaganja iznosila su 2,6 milijardi evra, a troškovi istraživanja i razvoja 4,7 milijardi evra. U date iznose su uključena i izdvajanja za poslovanje sa visoko-tehnološkim polimerima, čija je ponuda dana 6. oktobra 2015. godine, na berzi zavedena pod okriljem nezavisne kompanija koja nosi naziv Covestro. Za više informacija, posetite www.bayer.com.\nU nastavku pogledajte privatno pismo kompanije Bayer kompaniji Monsanto od 10. maja 2016. godine.\nPredsednik i izvršni direktor\nSent Luis, Misuri 63167


ZAKON O OZAKONJENJU OBJEKATA: Do kraja januara 2017. godine u 130 gradova i opština biće zaposleno 889 novih radnika koji će isključivo biti angažovani na bržem sprovođenju Zakona. Preporuka Ministarstva je da prednost pri zapošljavaju imaju nezaposleni sa evidencije Nacionalne službe za zapošljavanje. Za svaku opštinu određena je kvota koliko rešenja o ozakonjenju treba da bude doneto na nedeljnom i mesečnom nivou\nTokom januara 2017. godine, 130 gradova i opština u Srbiji zaposliće 889 novih radnika koji će isključivo biti angažovani na bržem sprovođenju Zakona o ozakonjenju objekata ("Sl. glasnik RS", br. 96/2015 - dalje: Zakon).\nTo je oko 85 odsto od ukupno 1.046 pravnika, arhitekata i građevinskih inženjera koji će biti zaposleni na poslovima ozakonjenja, a prvi zadatak opština biće da, sa povećanim brojem zaposlenih, u najkraćem roku okončaju popis nelegalno izgrađenih objekata.\nNovi radnici angažuju se isključivo uz saglasnost Vladine Komisije za novo zapošljavanje i dodatno radno angažovanje kod korisnika javnih sredstava, a Ministarstvo građevinarstva, saobraćaja i infrastrukture preporučilo je lokalnim samoupravama da prednost pri zapošljavaju imaju nezaposleni sa evidencije Nacionalne službe za zapošljavanje.\nOzakonjenjem objekata, kuća i stanova, građani povećavaju vrednost svoje imovine i dobijaju mogućnost da ove nekretnine, ukoliko žele, prodaju. Lokalne samouprave će bržim sprovođenjem ozakonjenja značajno povećati prihode, jer će samo od taksi za ozakonjenje prihodovati 8,4 milijardi dinara, što je šest i po puta više od troškova zarada dodatnih radnika, koje će plaćati iz svojih budžeta.\nZakon je usvojen 20. novembra 2015. godine, a do sada je doneto oko 40.000 rešenja i popisano 509.932 objekta.\nIzvor: Vebsajt Ministarstvo građevinarstva, saobraćaja i infrastrukture, 15.01.2017.